Ποιο μέλος της βασιλικής οικογένειας της Βρετανίας περιμένει το πρώτο του παιδί; - Queen.gr\nΠοιο μέλος της βασιλικής οικογένειας της Βρετανίας περιμένει το πρώτο του παιδί;\nΟ πελαργός θα κάνει το παλάτι του Buckingham δεύτερο σπίτι του.\nΧθες ανακοινώθηκε από το παλάτι του Buckingham πως η Zara Phillips και ο σύζυγός της Mike Tindall περιμένουν παιδί. Η Ολυμπιονίκης Zara, κόρη της πριγκίπισσας Anne, είναι το δεύτερο μεγαλύτερο σε ηλικία εγγόνι της βασίλισσας Ελισάβετ και σύμφωνα με την ανακοίνωση αναμένεται να γεννήσει μες στο 2014.\nΑυτό θα είναι το τρίτο δισέγγονο για την ογδονταεπτάχρονη βασίλισσα Ελισάβετ και το πρώτο παιδί της κυρίας και του κυρίου Tindall και όλοι είναι ενθουσιασμένοι στο παλάτι.\nΗ Zara παντρεύτηκε τον Mike τον Ιούλιο του 2011 στη Σκωτία και αυτό το παιδί έρχεται να επισφραγίσει την ευτυχία τους. Πολύ πριν τη Zara, όμως, σειρά στο μαιευτήριο έχει η Kate Middleton που αναμένεται να γεννήσει εντός των επόμενων ημερών.\nΔείτε την κοιλίτσα της Evan Rachel Wood να μεγαλώνει!\nΠοιο είναι το «σχέδιο γέννας» της Kate Middleton;


Με την χάρη και χάρη | Η ΚΑΘΗΜΕΡΙΝΗ\nΜε την χάρη και χάρη\nΤα μοντέλα περπάτησαν πάνω στην υπερυψωμένη πασαρέλα μέσα στον καθεδρικό Tournai του Βελγίου συνοδεία εκκλησιαστικής μουσικής. Ολοι τους ήταν εθελοντές σε αυτή την παράξενη επίδειξη μόδας που περιλάμβανε 30 σπάνια και πολύτιμα άμφια. Σκοπός της επίδειξης που διοργανώθηκε από τον σύλλογο των Φίλων του Καθεδρικού, ήταν να παρουσιαστούν για πρώτη φορά μετά από 50 χρόνια τα ενδύματα αυτά, φτιαγμένα από χρυσή και ασημένια κλωστή -κάποια δε φτιαγμένα τον 15αιώνα- στους 100 καλεσμένους. REUTERS/Pascal Rossignol\nΤην καλλιτεχνικής της φλέβα αξιοποιεί η Elianni Di Gregorio, φοιτήτρια της ιατρικής στην Βενεζουέλα. Χρησιμοποιεί χαρτονομίσματα της χώρας της που λόγω ανατιμήσεων και οικονομικής κρίσης δεν έχουν οικονομικό αντίτιμο και ζωγραφίζει πάνω τους δίνοντάς τους νέα αξία. REUTERS/Leonardo Fernandez Viloria\nΕίναι κάθε χρόνο μεγάλο γεγονός. Το δένδρο στο Rockefeller Center σηματοδοτεί για τις ΗΠΑ την έναρξη της εορταστικής περιόδου. Για φέτος επιλέχθηκε ένα τεράστιο δένδρο από το Elton του Μέριλαντ και με γερανούς και φορτηγά θα φωταγωγηθεί την πρώτη Δεκεμβρίου στην Νέα Υόρκη. (Diane Bondareff/AP Images for Tishman Speyer)\nΠρογραμματιστής είναι στο επάγγελμα ο εικονιζόμενος Antonio Liberal, από την Ισπανία. Εχει όμως και πάρκινσον και αυτό τον δυσκολεύει εξαιρετικά στην δουλειά του. Οχι όμως πια, καθώς έφτιαξε ένα «πρόγραμμα -βοήθημα» για το ποντίκι που αγνοεί τα ακούσια τρέμουλα και χτυπήματα του χεριού πάνω του βοηθώντας τον χειριστή να συνεχίσει να δουλεύει με τον υπολογιστή. EPA/VILLAR LOPEZ\n12.11.2021 • 21:46\nΜια ωραία ημέρα


DW-Γερμανία: Τι σημαίνει κοινωνική δικαιοσύνη - Ειδήσεις - νέα - Το Βήμα Online\nDW-Γερμανία: Τι σημαίνει κοινωνική δικαιοσύνη\n21 Σεπτεμβρίου 2017, 09:49 Ενημερώθηκε: 21 Σεπτεμβρίου 2017, 09:50\nΑυξάνεται συνεχώς ο αριθμός των εκατομμυριούχων. Την ίδια στιγμή ωστόσο πληθαίνουν οι μακροχρόνια άνεργοι και όσοι απασχολούνται σε ευέλικτες μορφές εργασίας, πολλές φορές με συμβολική αμοιβή. Είναι και αυτός ένας λόγος που το αίτημα για κοινωνική δικαιοσύνη δεσπόζει στον προεκλογικό αγώνα της Γερμανιας, ενόψει των βουλευτικών εκλογών της Κυριακής. Αλλά τί ακριβώς σημαίνει «δίκαιη κοινωνία»;\nΓια τον Γκούσταβ Χορν, επικεφαλής του Ινστιτούτου Μακροοικονομίας στο πολιτικό ίδρυμα Hans Böckler, που πρόσκειται στο κόμμα των Πρασίνων, τα πράγματα είναι ξεκάθαρα: «Σύμφωνα με τη φιλελεύθερη θεωρία, δίκαιο θεωρείται το αποτέλεσμα των μηχανισμών της αγοράς. Αλλά εγώ προσωπικά δεν συμμερίζομαι αυτήν την άποψη», επισημαίνει. Κατά τον Χορν μία «δίκαιη πολιτική» σημαίνει κάτι παραπάνω από την υποχρέωση να καθορίζεις ένα γενικό πλαίσιο κανόνων, όπως υποστηρίζουν οι Χριστιανοδημοκράτες. «Η αγορά επιφέρει και άδικα αποτελέσματα. Ο άνθρωπος μπορει να αποτύχει από ατυχία και μόνον» υποστηρίζει ο ίδιος, επισημαίνοντας παράλληλα ότι το κράτος πρέπει να «ανανεώσει τα θεμέλια της κοινωνίας». Αλλά σε ποιόν βαθμό μπορεί να επέμβει το κράτος για να περιορίσει τις κοινωνικές ανισότητες;\n«Οι απλές συνταγές δεν είναι ξεκάθαρες»\nΣύμφωνα με την Γιούντιτ Νίχους από το Ινστιτούτο της Γερμανικής Οικονομίας, οι απλές συνταγές δεν προσφέρουν πάντα ξεκαθαρες λύσεις. Και αυτό γιατί η απόλυτη ισότητα μπορεί να αποδειχθεί και επιβλαβής, ενώ με την ενίσχυση ταλέντων και δεξιοτήτων τα αποτελέσματα μπορεί να είναι πολύ πιο ορατά για όλους. «Μεγαλύτερη ισότητα δεν συνεπάγεται απαραίτητα περισσοτερη δικαιοσύνη» συνοψίζει η Νίχους. Αναλυτές της Deutsche Bank είχαν επισημάνει προ ετών ότι η ανισότητα στην κατανομή του πλούτου εντείνεται, αλλά την ίδια στιγμή η παγκοσμιοποίηση και οι νέες τεχνολογίες έχουν αναμφισβήτητα ευεργετικά αποτελέσματα. Για τον Γκούσταβ Χορν «δεν υπάρχει απαραίτητα αντίφαση ανάμεσα στη δίκαιη κατανομή του πλούτου και την οικονομική ανάπτυξη» αλλά «το ζήτημα είναι ποιά ανάπτυξη θέλουμε».\nΙδιαίτερα το σοσιαλδημοκρατικό κόμμα (SPD) και η Αριστερά (Die Linke) επικρίνουν το γεγονός ότι τα εισοδήματα των εργαζομένων δεν αυξάνονται με τον ίδιο ρυθμό όπως τα επιχειρηματικά κέρδη και η απόδοση του κεφαλαίου. Ο Χορν λέει ότι «από τη μία πλευρά οι πραγματικοί μισθοί μειώνονται, ενώ από την άλλη πλευρά συσσωρεύεται όλο και μεγαλύτερος πλούτος. Αυτό προκαλεί αγανάκτηση, η οποία σε πολιτικό επίπεδο συχνά τροφοδοτεί ακραίες δυνάμεις». Μία ιδέα για την απάλειψη των ανισοτήτων θα ήταν η ίδρυση ενός κρατικού ταμείου, που θα διανέμει σε όλους το μέρισμα της αυξανόμενης ευημερίας. Όπως επισημαίνει η Νίχους «πρέπει να διαχωρίσουμε την ισότητα ευκαιριών από την ισότητα στη διανομή του εισοδήματος, που πηγαίνει ένα βήμα πιο πέρα. Σε κάθε περίπτωση όλοι συμφωνούν ότι απαιτείται μεγαλύτερη «κοινωνική κινητικότητα» σε μία χώρα όπως η Γερμανία, στην οποία η οικογενειακή προέλευση συχνά καθορίζει και τη μελλοντική προσωπική εξέλιξη. Από την άλλη πλευρά «οι περισσότεροι αποδέχονται και δικαιολογούν το επιπλέον εισόδημα που προκύπτει από προσωπική προσπάθεια».\nΣυμβολικός ο «φόρος για τους πλούσιους»\nΤα προεκλογικά προγράμματα των δύο μεγάλων κομμάτων δεν παρουσιάζουν μεγάλες διαφορές όσον αφορά τη φορολόγηση των υψηλών εισοδημάτων. Ωστόσο οι προτάσεις για την επιβολή «φόρου στους πολύ πλούσιους» είναι μάλλον συμβολικές, υποστηρίζει η Γιούντιτ Νίχους. Τα δύο μεγάλα κόμματα συμφωνούν και στον πρωταρχικό ρόλο της παιδείας, που θεωρείται «κλειδί» για την υπέρβαση των κοινωνικών ανισοτήτων, γι αυτό υπόσχονται μεγαλύτερες δημόσιες επενδύσεις σε αυτόν τον τομέα. Σε επίπεδο προεκλογικών υποσχέσεων το Κόμμα της Αριστεράς (Die Linke) πηγαίνει ένα βήμα πιο πέρα, ζητώντας να καταργηθεί κάθε είδους οικονομική επιβάρυνση, από τον παιδικό σταθμό μέχρι την τριτοβάθμια εκπαίδευση. Στον αντίποδα το κόμμα των Φιλελευθέρων (FDP) προτείνει ένα σύστημα με κουπόνια για την παροχή εκπαιδευτικών υπηρεσιών. Ο Γκούσταβ Χορν επισημαίνει ότι «η παιδεία έχει μία ξεχωριστή σημασία ως παράγοντας κοινωνικής ενσωμάτωσης και ανέλιξης. Γι αυτό δεν αντιλαμβάνομαι τη λογική των κουπονιών, που εμπεδώνει μία λογική απόλυτου ανταγωνισμού».


ΕΛΛΑΝΙΑ ΠΥΛΗ: Δεν είμαι 12θειστης ούτε χριστιανός. Πιστεύω ότι...\nΔεν είμαι 12θειστης ούτε χριστιανός. Πιστεύω ότι...\nΔεν είμαι 12θειστης ούτε χριστιανός. Πιστεύω ότι οι 12 θεοί ήρθαν από τον Σείριο, ήταν επιστήμονες και φέρανε τον πολιτισμό στην γη. Ο θεός των χριστιανών ήρθε και αυτός από τα άστρα και ήταν αντίθετος με τον Δια. Όλους αυτούς ο ανθρώπους τους θεοποίησε γιατί είχαν πολύ μεγάλη διάφορα στον τεχνολογικό ιδίως τομεα.\nΦανταστείτε ότι πηγαίνετε με ένα ελικόπτερο στην ζούγκλα, σε μια φυλή που πρώτη φορά έρχεται σε επαφή με τον δικό μας πολιτισμό, πυροβολήστε και σκοτώστε ένα ζώο, θα δείτε ότι όλα τα άτομα της φυλής θα σε έχουν για θεό και όταν φύγεις θα περιμένουν να ξανάρθεις. Έτσι περιμένουν και 12θειστες τον ερχομό του Δια, έτσι περιμένουν και οι χριστιανοί την δευτέρα παρουσία. Τι πιστεύω; Πιστεύω σε μια Ανωτέρα Δύναμη που δεν έχει ανάγκη από μεσίτες (7000 θρησκείες υπάρχουν)που πρώτα ο άνθρωπος επικοινωνούσε με τον Δημιουργό του αλλά τώρα όχι. Γιατί δεν μπορούμε να επικοινωνήσουμε με τον Δημιουργό μας; Γιατί δεν θέλουν αυτοί που τώρα μας κυβερνούν. Θα πείτε γιατί δεν θέλουν; Δεν θέλουν γιατί εμείς έχουμε ένα μέρος του Δημιουργού μας (την ψυχή) που με αυτήν μπορούμε να έρθουμε σε επαφή με το Ελεύθερο Πεδίο που μας χάρισε η Ανωτέρα Δύναμη. Το σύμπαν αποτελείται από υλη και βρήκαν οι επιστήμονες ότι μόνο το 4% από το σύμπαν είναι υλη. Το άλλο 96% είναι ενέργεια. Από την ενέργεια αυτή ο άνθρωπος μπορεί με την φαντασία του, με την σκέψη του να επιδράσει σε αυτήν και να την δώσει μορφή. Έτσι έκανε ο Δημιουργός μας. Πρώτα φαντάστηκε, ύστερα θέλησε και μίλησε και έκανε όλο το σύμπαν. Δεν το έκανε με τα χέρια του. Αυτό μπορεί να το κάνει κάθε άνθρωπος επειδή έχουμε ένα κομμάτι από Αυτόν (την ψυχή). Οι Άτλαντες λοιπόν και γενικά τα ερπετοειδή επειδή χασανε την ψυχή λόγο επιμιξίας, δεν μπορούν να έχουν πρόσβαση σε αυτό το 96% πεδίο που μας έδωσε ο Δημιουργός. Γι αυτό κάνετε τον τεχνικό πολιτισμό π.χ. για να μετακινηθούμε κάναμε την άμαξα,το αυτοκίνητο,το αεροπλάνο κλπ. Ενώ πρώτα οι άνθρωποι (χρυσή εποχή) μετακινούνταν με την τηλεμεταφορα. Το μυστικό για να ξαναεπικοινονισουμε με τον πραγματικό Θεό το είπε ο Ερμής ο Τρισμέγιστος. Τον Ερμή τον δίδασκαν στα μυστήρια κατόπιν δοκιμασιών και με ποινή θανάτου αν έλεγαν τι διδάσκονταν εκεί μέσα. Αυτό γινόταν γιατί η ανθρωπότητα έχει καταστραφεί και άλλη φορά και δεν ήθελαν να πέσουν οι γνώσεις σε βέβηλους και ξανακαταστρεψουν τον κόσμο. Έεε αυτόν τον Θεό που πίστευαν όλοι οι μυημένοι σοφοί Σωκράτης, Πλάτων, Πυθαγόρας, Τυανεας, Χριστός, Βούδας, Κρίσνα, κλπ. πιστευω και εγώ. Δεν πιστεύω λοιπόν ούτε στον θεό των χριστιανών που μόνο στην παλαια διαθήκη σκότωσε 2 εκατομμύρια άτομα ούτε στους 12 θεούς. Αυτοί ήταν επιστήμονες και τους λάτρευαν όπως λέει και ο μυημένος μεγάλος φιλόσοφος Ηράκλειτος σαν να λάτρευαν ντουβάρια. Αυτά ήταν για τον απλό λαό. Όχι για τους μυημένους που όταν τελείωνε η μύηση τους την ημέρα εκείνη πολλοί την είχαν για γενέθλια γιατί ξαναγεννιόντουσαν, ξερανε από πού ήρθαν και που θα πάνε. Γι αυτό ο Σωκράτης δεν φοβήθηκε τον θάνατο...!\nΑναρτήθηκε από Ελεύθερος Πολιορκημένος στις 12:10 μ.μ.


KarpetShow.gr - Μια οικογένεια αδιαίρετη...\nΕδώ και λίγες μέρες το ένα στα δυο μηνύματα που δέχομαι, είτε στο mail της εφημερίδας, είτε στις σελίδες επικοινωνίας που διατηρώ στα social media αφορούν το μπάσκετ του Ολυμπιακού. Με ρωτάτε αν θα φύγουν οι αδερφοί Αγγελόπουλοι, αν θα μπει ο Σωκράτης Κόκκαλης, τι θα κάνει ο Βαγγέλης Μαρινάκης και γιατί έβγαλε την γνωστή ανακοίνωση: συνιστώ σε όλους υπομονή και ψυχραιμία. Δεν ξέρω τι θα γίνει, ξέρω όμως μερικά πράγματα για όλους τους εμπλεκόμενους.\nΆλλη είναι η προτεραιότητα\nΓια να πω την αλήθεια περίμενα ότι την επόμενη της ανακοίνωσης του Μαρινάκη θα τοποθετούνταν και όλοι οι υπόλοιποι: αν η ιστορία αυτή φούντωσε ξαφνικά, κι άρχισαν να γράφονται και να λέγονται τα περί μεταβίβασης της ΚΑΕ κτλ, αυτό συνέβη γιατί πολλοί από τους πρωταγωνιστές της ιστορίας προτιμούν τη σιωπή. Η σιωπή προκαλεί μερικές φορές ένα κακό: επιτρέπει να κυκλοφορούν ένα σωρό φήμες. Όπως έχω ξαναγράψει οι διαβρωτικές αυτές φήμες, που ουσιαστικά φούντωσαν μετά την περίφημη διαρροή του ηχητικού μνήματος του Γιώργου Πρίντεζη, έχουν κάνει φέτος στο τμήμα μπάσκετ το μεγαλύτερο κακό.\nΟι αδερφοί Αγγελόπουλοι καιρό τώρα μοιάζουν να πιστεύουν ότι μια δημόσια τοποθέτησή τους απλά θα μεγάλωνε τις φήμες. Προτιμούν τις πράξεις και πρέπει να πω πως πολλά από όσα τώρα προσπαθούν μαρτυρούν ότι δεν υπάρχει καμία απολύτως πρόθεση φυγής από την πλευρά τους. Άνθρωποι της ΚΑΕ ενημερώθηκαν προχθές για την Αδριατική Λίγκα. Λίγες μέρες πριν μαθαίνω ότι η ομάδα εξασφάλισε από τον Τζόρντι Μπερτομέου την διαβεβαίωση ότι μπορεί να αγωνιστεί στην Ευρωλίγκα ακόμα κι αν δεν συμμετέχει σε κανένα πρωτάθλημα. Ο αγώνας των Αγγελόπουλων είναι φέτος ο ουσιαστικότερος που έχουν δώσει: γνωρίζουν ότι η είσοδος της ομάδας στα play off του πρωταθλήματος ενδέχεται να φέρει τον Ολυμπιακό πάλι αντιμέτωπο με τον ΠΑΟ και τότε θα τεθεί πάλι επί τάπητος το ζήτημα της παρουσίας ξένων διαιτητών στα παιγνίδια αυτά. Στην κόντρα με την ομοσπονδία δεν έχουν την στήριξη του ΕΣΑΚΕ και φυσικά βλέπουν ότι και ο Υφυπουργός Αθλητισμού κ. Γιώργος Βασιλειάδης διστάζει να πάρει πρωτοβουλίες: ελπίζουν ότι θα υποχρεωθεί να το κάνει.\nΟι Αγγελόπουλοι ξέρουν ότι ο αγώνας που δίνουν φέτος μπορεί να σταθεί αιτία για να αλλάξουν πολλά στο ελληνικό μπάσκετ. Ξέρουν ότι η συντριπτική πλειοψηφία του κόσμου του Ολυμπιακού είναι μαζί τους και επιλέγουν την σιωπή για να μην χρησιμοποιηθεί κάποια δήλωσή τους ως ευκαιρία για αποπροσανατολισμό. Για αυτούς δεν υπάρχει κανένα «θέμα Ολυμπιακού», ώστε να το αναλύσουν: υπάρχει ένας πόλεμος με την ομοσπονδία που θα χει ως αποτέλεσμα να καθαρίσει το τοπίο. ΄Η η ομάδα θα φύγει από τις εγχώριες διοργανώσεις ή θα πάρει μέρος σε αυτές έχοντας ρεαλιστικές πιθανότητες κάτι να κερδίσει: αυτό είναι που για αυτούς φέτος μετράει. Είναι μια κατανοητή στρατηγική (κυρίως γιατί είναι δεδομένο πως ό,τι πουν μπορεί να διαστρεβλωθεί), αλλά για να είμαστε δίκαιοι με την πραγματικότητα η στάση αυτή δεν μειώνει την αγωνία του κόσμου.\nΗ περίπτωση επιστροφής Κόκκαλη\nΗ αγωνία του κόσμου επιτρέπει σπέκουλα και «δημοσιογραφικές αποκαλύψεις». Και πέρυσι ο Ολυμπιακός αποκλείστηκε από το Final 4, αλλά κανείς δεν έγραψε ότι η οικογένεια Κόκκαλη θέλει να ξαναμπεί στο μπάσκετ: αν φέτος κυκλοφορούν τέτοιες φήμες είναι γιατί μπορεί να γίνουν πιστευτές – το αν όλα αυτά που γράφονται είναι πραγματικά δύναμαι να σας ενημερώσω ότι είναι το τελευταίο που νοιάζει όσους τα διακινούν.\nΥπάρχει περίπτωση επιστροφής του Κόκκαλη στο μπάσκετ; Δεν αποκλείω τίποτα, διότι επιχειρηματίες σαν τον Σωκράτη Κόκκαλη είναι πραγματικά απρόβλεπτοι, μου μοιάζει όμως πολύ δύσκολο να συμβεί κάτι τέτοιο για πολλούς λόγους. Ο Κόκκαλης εγκατέλειψε σταδιακά το μπάσκετ, όταν μπήκε στο ποδόσφαιρο. Δεν συνηθίζει να αναλαμβάνει χρέη – οι μικρότεροι δεν το θυμούνται, αλλά και την ΠΑΕ την απέκτησε κάποτε στο πρωτοδικείο. Έφυγε από την ΠΑΕ το 2010 γιατί έβλεπε την κρίση να φουντώνει: το τελευταίο του σχέδιο ήταν η δημιουργία μιας φτηνής ομάδας πιτσιρικάδων, που θα έπαιρνε μέρος στο πρωτάθλημα με προπονητή τον Λίνεν – η αρχική επιλογή ήταν ο Αλέκος Αλεξανδρής. Το 2010 χρήματα για την ΠΑΕ δεν υπήρχαν άλλα: ο μεγάλος πονοκέφαλος ήταν το πώς θα αντιμετωπιστούν τα χρέη κι από αυτόν τον πονοκέφαλο τον απάλλαξε ο Μαρινάκης που τα πλήρωσε και του έδωσε και έξτρα χρήματα για τις μετοχές. Να βρέθηκαν εννέα χρόνια αργότερα χρήματα για το μπάσκετ (που βάζει μέσα τους Αγγελόπουλους πάνω από 15 εκατ ευρώ το χρόνο) μου μοιάζει παράξενο.Πόσο μάλλον όταν ο όμιλος των επιχειρήσεων Κόκκαλη αποφεύγει ανοίγματα και οι δουλειές με το Κράτος είναι ολοένα και λιγότερες.\nΌταν ο Σωκράτης Κόκκαλης ασχολήθηκε αρχικά με την ΚΑΕ και μετά με την ΠΑΕ, ήθελε τον Ολυμπιακό για να γιγαντωθεί και ως οικονομικός παράγοντας και τα κατάφερε – αλλά οι καλές μέρες πέρασαν. Σήμερα είναι 80 χρονών: δεν μου φαίνεται να έχει όρεξη για μια νέα αρχή. Οι γιοί του δεν έχουν μεγάλη τρέλα για να αναλάβουν ομάδες. Ο Πέτρος θέλει να γίνει Ευρωβουλευτής γιατί έχει οικολογικές ανησυχίες. Τον Ντίνο τον είχα γνωρίσει ένα βράδυ του 2008 και μου εξηγούσε γιατί ο πατέρας του πρέπει να φύγει από τον Ολυμπιακό όσο πιο γρήγορα: τότε δεν τον ενδιέφεραν τα αθλητικά. Να βρήκε σήμερα όρεξη να ασχοληθεί και μάλιστα με την ομάδα του μπάσκετ; Δύσκολο. Κάποιος θα πει γιατί τότε δεν διαψεύδει τις φήμες. Δεν το ξέρω. Αλλά πιθανότατα να νομίζει πως αυτές δεν κάνουν κακό: το να σου αποδίδουν το ρόλο του σωτήρα δεν είναι κι άσχημο.\nΗ ανακοίνωση αφορά τον κόσμο\nΗ διαφορά του Μαρινάκη από τους Αγγελόπουλους και τον Κόκκαλη είναι μια αλλά σημαντική: ο Μαρινάκης έχει ζήσει εδώ και μια τριετία τον μεγαλύτερο πόλεμο που έχει δεχτεί ο Ολυμπιακός και καταλαβαίνει πως τίποτα δεν συμβαίνει τυχαία – ειδικά οι φήμες είναι πάντα υποκινούμενες. Γνωρίζει από πρώτο χέρι πως ό,τι έχει γίνει (είτε μιλάμε για πολιτικές πρωτοβουλίες, είτε για κινήσεις αντίπαλων του επιχειρηματιών) γίνονται με μια και μόνη στόχευση: το διχασμό του κόσμου του Ολυμπιακού και την μεγαλύτερη δυνατή διχόνοια στο εσωτερικό της ομάδας. Η δική του παρέμβαση είχε ένα και μόνο στόχο: να καθησυχάσει τον κόσμο – ο κόσμος του Ολυμπιακού τον ενδιαφέρει πιο πολύ από οτιδήποτε άλλο. Αν δεν έκανε αυτή την παρέμβαση μπορώ να σας πω ποια θα ήταν η συνέχεια. Τα δημοσιεύματα και οι αποκαλύψεις θα συνεχίζονταν, ο κόσμος θα ζητούσε εξηγήσεις, οι Αγγελόπουλοι θα κινδύνευαν να βρεθούν στο στόχαστρο κι ακόμα χειρότερα θα μπορούσε να στηθεί εύκολα από τα γνωστά κέντρα παραπληροφόρησης ένας διχασμός ανάμεσα σε «κοκκαλικούς» και «μαρινακικούς» για την επόμενη μέρα του μπάσκετ: όλα αυτά αν ο κόσμος αντιδρούσε ψύχραιμα και δεν τα έβαζε με όλους! Ο Μαρινάκης έκανε μια ξεκάθαρη τοποθέτηση: εξήγησε γιατί διατηρούνται στην επικαιρότητα φήμες, στήριξε τους Αγγελόπουλους, ξεκαθάρισε τους όρους με τους οποίους είναι καλοδεχούμενος όποιος θέλει να βοηθήσει αν βοήθεια ζητηθεί και τόνισε ότι ο ίδιος δεν θα αφήσει το τμήμα μπάσκετ να μαραζώσει. Η ανακοίνωσή του αφορά τον κόσμο και όχι τους ιδιοκτήτες της ΚΑΕ ή υποψήφιους σωτήρες: αν ο κόσμος την δέχτηκε με ανακούφιση, η ανακοίνωση λειτούργησε. Προσωπικά θα ήθελα να είναι και πιο καυστική, να υπενθυμίζει δηλαδή σε όλους ότι συντάσσεται και με την προσπάθεια των αδερφών Αγγελόπουλων να ξεβρωμίσει ο χώρος. Αλλά ο Μαρινάκης δεν μίλησε σαν υποψήφιος μεγαλομέτοχος της ΚΑΕ: μίλησε σαν εγγυητής του μέλλοντος της ομάδας – πράγμα σημαντικότερο.\nΙσως τελικά να είναι ο μόνος που μίλησε γιατί αντιμετωπίζει τον Ολυμπιακό ως οικογένεια αδιαίρετη. Και ήθελε να θυμίσει σε όλους ότι ο σύλλογος παραμένει σύνδεσμος φιλάθλων. Κι αυτούς οφείλεις να τους σέβεσαι….


Το πανέμορφο ψαροχώρι στη Βόρεια Ελλάδα που βρίσκεται κυριολεκτικά μέσα στη θάλασσα! -\nΜια από τις πιο ειδυλλιακές τοποθεσίες της περιοχής είναι ο φάρος, μια κατάφυτη από πεύκα περιοχή που σίγουρα αξίζει να την επισκεφτείτε.\n← Βέλγιο: Ορμητικοί χείμαρροι παρέσυραν αυτοκίνητα στην πόλη Ντινάν\nΟ σύντροφος μου θέλει να τον βρίζω στο σεξ. Υπάρχει περίπτωση η συμπεριφορά του να γίνει πιο επιθετική; – BORO από την ΑΝΝΑ ΔΡΟΥΖΑ →


2.350 ευρώ το μήνα πληρώνουμε στην Π.Ε. Αργολίδας για κενό κτήριο... - Παραπολιτικά Αργολίδα\nΚοινωνία 6 Οκτωβρίου, 2019\n2.350 ευρώ το μήνα πληρώνουμε στην Π.Ε. Αργολίδας για κενό κτήριο…\nΣτην συνέντευξη τύπου που παράθεσε την Παρασκευή ο Περιφερειάρχης Πελοποννήσου Παναγιώτης Νίκας εκτός των άλλων κατήγγειλε πως η Π.Ε. Αργολίδας πλήρωνε 2.350 ευρώ το μήνα ενοίκιο σε κενό κτήριο.\nΚάνοντας έρευνα για την εν λόγω καταγγελία μάθαμε πως όταν ανέλαβε ο Περιφερειακός Σύμβουλος Γιάννης Μαντζούνης το θέμα των κτηρίων της Π.Ε. Αργολίδας, ανακάλυψε πως το κτήριο ιδιοκτησίας του ίδιου που έχει και το κτήριο που στεγάζετε η Π.Ε. Αργολίδας είναι κενό για μεγάλο χρονικό διάστημα και στο οποίο στεγαζόταν κατά το παρελθόν η ΝΕΛΕ και ο οργανισμός πολιτισμού της πάλαι ποτέ Νομαρχίας Αργολίδας. Η υπάλληλος που θα έπρεπε να βρίσκετε εκεί έχει αποσπαστεί σε άλλη υπηρεσία κι οι πολίτες της Περιφέρειας Πελοποννήσου συνεχίζουμε να πληρώνουμε 2.350 ευρώ το μήνα για ένα κτήριο το οποίο έχει ως μόνο περιεχόμενο ψηφοδέλτια. Είναι αδιανόητο σε εποχές που άνθρωποι ψάχνουν για ένα μεροκάματο προκειμένου να ζήσουν την οικογένεια τους εμείς να πληρώνουμε παχυλά ενοίκια σε κενά κτήρια. Μάλλον είναι σύμπτωση το γεγονός πως η σύζυγος του ιδιοκτήτη ήταν υποψήφια Περιφερειακή Σύμβουλος με την παράταξη του Πέτρου Τατούλη.\nΣύλληψη για κλοπή και ναρκωτικά\nΚάθε χρόνο στην Ελλάδα υπολογίζεται πως 300 άνθρωποι θα εμφανίσουν καρκίνο του παγκρέατος. Μια ασθένεια, αρκετά απειλητική για τη ζωή και που δυστυχώς η συχνότητά της δείχνει να αυξάνεται. Όπως μας εξηγεί ο κ.Γρηγόρης Τσιώτος, Χειρουργός, Διευθυντής Α΄ Χειρουργικής Κλινικής του νοσοκομείου ΜΗΤΕΡΑ-ΥΓΕΙΑ, δεν είναι μόνο η επιθετικότητα αυτής της μορφής καρκίνου το αίτιο για […]


Κοντά στο Πάσχα περίπου, ξεκινούσε το φύτεμα του καπνού. Κάθε πρωί όλη η οικογένεια ήταν στο πόδι. Και εμείς τα παιδιά από κοντά. Τα πιο μεγάλα βοηθούσαν στο βγάλσιμο του φυντανιού από τις βραγιές, τα κρύα πρωινά. Ύστερα αφού γεμίζαμε τα κασόνια ή τις καλάθες με το φυντάνι, παίρναμε μαζί μας τα απαραίτητα και κινούσαμε όλοι μαζί για το χωράφι. Σαν φτάναμε εκεί αφήναμε στον ίσκιο τα πράγματα μας και αρχίζαμε την δουλειά. Οι άντρες έσκαβαν τα αυλάκια ενώ εμείς τα παιδιά με τις γυναίκες φυτεύαμε με το ξύλινο σουφλί, σκυμμένοι ολημερίς στ’ αυλάκι και κάποιοι πότιζαν με το ποτιστήρι, ρίζα-ρίζα τα φυτά για να πιάσουν. Τα πιο μικρά παιδιά κουβαλούσαν με προσοχή χεριές-χεριές φυντάνι στα «πιάτα» των φυτευτάδων για να μην καθυστερήσουν εκείνοι. Άλλοτε πάλι έφερναν με τα τσίγκινα κύπελλα νερό στους καπνοφύτες....\nΑυτό το πατόφυλλο! Πόσο σκύψιμο , πόσο γδάρσιμο απ’ το χώμα! Κι ύστερα το δεύτερο, το τρίτο, το τέταρτο χέρι. Είχε μια έντονη μυρωδιά το πρωί με τη δροσιά αυτό το πικρό λουλούδι του καπνού, που έφερνε ναυτία σε εμάς τα παιδιά. Μαζεύαμε αγκαλιές και τις αφήναμε στα χεράμια, έτσι τις λέγανε τότε ή σε καλάθες με προσοχή όμως μη χτυπηθούν τα φύλλα. Εκεί στο μάζεμα τραγουδούσαμε κάπου – κάπου για να ξυπνήσουμε και να δουλεύουμε καλύτερα. Βιαζόμασταν μερικές φορές να περάσουμε ο ένας τον άλλον…. Αφού τελειώναμε, φορτώναμε τα χεράμια στο ζώο και αργότερα στο τρακτέρ κι επιστρέφαμε στο σπίτι. Πλέναμε τα χέρια μας με πράσινο σαπούνι για να βγει το χώμα και η κόλλα του καπνού, τρώγαμε κάτι πρόχειρο και στρωνόμασταν για αρμάθιασμα. Με την ατσάλινη βελόνα φύλλο – φύλλο ως το βράδυ τραβούσε αυτή η διαδικασία, ως το βράδυ σχεδόν με κάποια διαλείμματα για φαγητό και για μια φέτα καρπούζι να δροσιστούμε.... και να προσπαθούμε να κατεβάσουμε το βουνό με τα φύλλα που ήταν σωρό για να μπορούμε να βλέπουμε τον απέναντί μας….\nΚαι οι υποσχέσεις: όταν ανοίξουν τα σχολεία θα αγοράσουμε παπούτσια, ρούχα τετράδια και εμείς τα κουρασμένα παιδιά χαιρόμασταν. Έτσι κύλαγε ο καιρός.\nΤελείωνε ο καπνός...\nΛιάζονταν στα «κρεββάτια»..\nΚαι εδώ πάλι εμείς τα παιδιά βοηθούσαμε στο βαντάκωμα και στο κρέμασμα στην αποθήκη


Νεκροί | cmathopoulos.com\nΣτους 1, 101 οι νεκροί από τον κορονοϊό στην Τουρκία.52, 167 τα επιβεβαιωμένα κρούσματα.\nΣτην Τουρκία, ακόμη ενενήντα-πέντε άτομα έχασαν τη ζωή τους από τον κορονοϊό το τελευταίο εικοσιτετράωρο, ανεβάζοντας τον αριθμό των νεκρών σε χίλιους εκατόν-ένα.\nΣύμφωνα με το Τουρκικό Πρακτορείο Ειδήσεων Ανατολή, τα επιβεβαιωμένα κρούσματα ανήλθαν σε πενήντα-δύο χιλιάδες εκατόν-εξήντα-επτά, αφού πέντε χιλιάδες εκατόν -τριάντα-οκτώ άτομα βρέθηκαν θετικά στον κορονοϊό, την ίδια χρονική περίοδο.\nΗ Τουρκική κρατική τηλεόραση μετέδωσε ότι κατά τις τελευταίες είκοσι-τέσσερις ώρες έγιναν τριάντα-τρεις χιλιάδες εκατόν-εβδομήντα διαγνωστικά τεστ.\nΕν τω μεταξύ, στο πλαίσιο των μέτρων για αποτροπή της εξάπλωσης του κορονοϊού επιβλήθηκε σαρανταοκτάωρη απαγόρευση στην κυκλοφορία σε τριάντα-ένα νομούς της Τουρκίας.\nΤο υπουργείο Εσωτερικών ανακοίνωσε ότι η απαγόρευση τίθεται σε ισχύ απόψε και θα ισχύει μέχρι τα μεσάνυκτα, τοπική ώρα, της δωδεκάτης Απριλίου.\nΣύμφωνα με την Τουρκική κρατική τηλεόραση, ο υπουργός Εσωτερικών, Σουλεϊμάν Σοϊλού, δήλωσε ότι δεν πρόκειται για κανονική απαγόρευση κυκλοφορίας.\n”Είναι”, πρόσθεσε, μέτρα που εφαρμόζονται για να σωθούμε από την πανδημία”.\nΛίγες ώρες, πριν από την επιβολή του μέτρου, προκλήθηκε πανικός και χάος σε πολλές Τουρκικές πόλεις, αφού οι κάτοικοι έτρεχαν στις υπεραγορές και τα αρτοποιεία για να προμηθευθούν είδη πρώτης ανάγκης, χωρίς να λαμβάνουν τα απαραίτητα μέτρα προστασίας από τον κορονοϊό.\nThis entry was posted in Τουρκία and tagged Απαγόρευση στην Κυκλοφορία, Επιβεβαιωμένα Κρούσματα, Κορονοϊός, Νεκροί, Τριάντα-Ενα Νομούς on 11/04/2020 by cmathopoulos.


13ο Ι.Ρ.Α (σαν ένα εικονογραφημένο προσωπικό χρονολόγιο) - Δευτέρα 7 Ιουλίου 2014\nΩς αστείο είχε λεχθεί, κυριολεκτικώς μεταξύ τυρού και αχλαδίου τον Νοέμβριο του 2012, όταν είχαμε οδηγήσει το κίτρινο Kadett του Rohrl στον Αγ. Μερκούρη. Να το χειριστούμε, δηλαδή, στο Ιστορικό Ακρόπολις. Είναι κατανοητό βέβαια, πως από την αυθόρμητη καταφατική απάντηση του ιδιοκτήτη Χάρη Καλτσούνη μέχρι να ανεβεί ένα αγωνιστικό στη ράμπα εκκίνησης, η απόσταση είναι μεγάλη. Είχαμε καλύψει όμως, το μεγαλύτερο τμήμα της, είχαμε συνεννοηθεί και αποφασίσει ο Χάρης να οδηγήσει το κίτρινο και εμείς το λευκό, το ιστορικό τω όντι, του Τζώνυ. Είχαμε κάνει φωτογράφιση, κι' όλα αυτά για το αγώνα του 2013, πλην η κατηγορίας sporting, ως γνωστόν, πέρσι δεν τελέστηκε. Το γιατί, είναι αντικείμενο μιας άλλης ευρύτερης κουβέντας αν και μετά από 13 μήνες όλα έχουν ξεκαθαρίσει.\n- Νοέμβριος 2012 (φωτό: Γιώργος Κούτος) - Μάιος 2013 (φωτό: Γιώργος Κούτος)\nΈτσι η συμμετοχή μας, όπως όλες οι ιδέες, αφέθηκε σκονισμένη σε κάπoιο ράφι της μνήμης. Μέχρι που ξεσκονίστηκε τη φετινή άνοιξη. Υπήρξε μια μικρή ανατροπή της τελευταίας στιγμής, καθώς κάποια ανταλλακτικά που χρειαζόταν το κίτρινο δεν έφτασαν και τελικά στιγμή αποφασίστηκε η συμμετοχή του Χάρη με την 400άρα Ascona, ένα εντυπωσιακό rally car, από την άγρια εποχή του γκρουπ Β.\nΚατά τη διάρκεια της προετοιμασίας, σχολιάζαμε με τους εν πληκτρολογίοις συντρόφους πως μερικά πράγματα μπορούν να συμβούν μόνον στην Ελλάδα και το λέγαμε με πολύ θετικό πρόσημο, εννοώντας την δυνατότητα να ξεπερνιούνται προβλήματα, να εφαρμόζονται ιδέες, να δίνονται λύσεις με ελάχιστα μέσα, με λίγες πηγές, με υπολογισμένους συνδυασμούς και την απαιτούμενη δοσολογία αισιοδοξίας και χιούμορ, την τελευταία στιγμή. Κάπως έτσι δούλεψαν τα πράγματα και με μας, στο Car and Driver, με πολύ αυτοσχεδιασμό αλλά όπως φάνηκε, με αντίστοιχη αποτελεσματικότητα.\nΤώρα βέβαια, είναι ένα σχήμα λίγο οξύμωρο πως έγινε και μετά την πρώτη (μου) συμμετοχή σε ράλυ "Ακρόπολις" (26ο - 1979), να συμμετέχω 35 χρόνια αργότερα, στο 13ο Ιστορικό ράλυ "Ακρόπολις" με αυτοκίνητο παλαιότερο κατά πέντε τουλάχιστον χρόνια, από εκείνο που συμμετείχα το '79!\n26ο Δ.Ρ.Α. 1979. Πελοπόννησος. κατεβαίνοντας υπό βροχή προς Θεόκτιστο.\nΕπιπροσθέτως, οφείλω να αναφέρω και την αποδοχή από μεριάς μας, τέσσερα μόλις εργάσιμα 24ωρα πριν την έναρξη του αγώνα, την πρόταση του διοργανωτή που, πανικόβλητος, είχε βρεθεί άνευ χορηγού επικοινωνίας παρά την συμφωνία που είχε επιτευχθεί με αυτοκλήτως παρουσιασθέντα, εν δυνάμει, χορηγό. Δεν προχωρώ περαιτέρω αυτό το θέμα και τις εξελίξεις του, σε μια προσπάθεια να κρατηθούμε σε ένα αξιοπρεπές αλλά και λογικό επίπεδο. Όπως και είχε όμως η αποδοχή αυτή σήμαινε, μια υπεύθυνη δουλειά παραπάνω.\nΤο αυτοκίνητο και η προετοιμασία\nΗ προετοιμασία ενός ιστορικού αγωνιστικού για συμμετοχή σε διεθνή αγώνα, δεν είναι απλή υπόθεση. Είναι πιο πολύπλοκη από την αντίστοιχη προετοιμασία ενός σύγχρονου. Η πολιτική που ακολουθείται προκειμένου να αποκτήσει το Η.Τ.Ρ., το Ιστορικό Τεχνικό Διαβατήριο, ένα επίσημο έγγραφο της FIA, είναι στις μέρες μας αυστηρή και δυσκολεύει κατά πολύ τη διαδικασία. Δικαίως, κατά την ταπεινή μου γνώμη, πρώτον για να διατηρείται καθαρή η εικόνα ενός πραγματικού ιστορικού οχήματος και να μην νοθεύεται ο χαρακτήρας του και δεύτερον ώστε οι συμμετέχοντες να μην αγωνίζονται και κατά προέκταση διακρίνονται, με παλιά αυτοκίνητα μεν, αλλά φορτωμένα με σύγχρονα, εκτός εποχής, καλούδια.\nΕίχε ζωή με τα δύο οριζόντια 45άρια και τον άγριο εκκεντροφόρο, αντίθετα με το 32άρι Solex και κάποιον ήσυχο εκκεντροφόρο έχασε κάθε ζωντάνια του\nΘύματα αυτής της δίκαιης αυστηρότητας και εμείς, έπρεπε να αφαιρέσουμε τα δύο οριζόντια διπλά σαρανταπεντάρια Weber που φορούσε το Kadett, αυτά με τα οποία το οδηγήσαμε στα μέσα του Μαΐου στην Μακρυράχη (όρα: Εαρινή σύναξη των νοσταλγικών 2014) και να τοποθετήσουμε δυο διπλά καθέτου ροής 40άρια. Καρμπυρατέρ βρέθηκαν, εισαγωγή όχι έτσι περιοριστήκαμε σε ένα "κάθετο" Solex 32άρι με την δική του εισαγωγή. Επίσης το μοτέρ έπρεπε να είναι σύννομο με τις παλιές ομολογκασιόν, με μπλοκ που να μην ξεπερνά τα 1.897 κ.εκ. του δελτίου αναγνωρίσεως, ο εκκεντροφόρος που φορούσε πάνω να μπορεί να συνεργαστεί ομαλά με την νέα τροφοδοσία, τα πίσω φρένα να αρχίσουν να λειτουργούν, διότι είχαν κηρύξει απεργία και μια σωρεία άλλων εργασιών που ήταν πολλές και επίπονες.\nΚι όπως έχει αντιληφθεί ο καθένας που έχει ασχοληθεί με προετοιμασία αγωνιστικού, απαιτείται μια επιμέλεια για κάθε τι μικρό και αδιάφορο που μπορεί με αναίδεια να τοποθετήσει τη συμμετοχή στη λίστα των εγκαταλειψάντων. Σε επίπεδο ιστορικών οχημάτων αυτό είναι ακόμα πιο απαιτητικό και δύσκολο. Ειδικά για αυτοκίνητα που δεν υπάρχουν διαθέσιμα ανταλλακτικά, ειδικότερα για έναν αγώνα επίπονο, τριήμερο. Δεν γινόταν να λησμονήσω την μόνιμη επωδό του Χάρη, που δικαίως με άγχωνε και σε αγωνιστικό επίπεδο: «Έχε υπ’ όψιν σου, ότι δεν υπάρχει ούτε βίδα».\nΤερματισμός, στην τρίτη θέση για τους Τζ. Πεσμαζόγλου – Αχ. Μάμαλη μπροστά στο Παναθηναϊκό Στάδιο για το Βαλκανικό Pάλυ του '71. Το Kadett φοράει minilite και ελαστικά για άσφαλτο, αφού η τελευταία ετάπ ήταν ο Κάλαμος («Σιρόκο» 5΄:57, Τζώνυς 6΄:17΄΄, Sipahi 6΄:30΄΄). Πάνω στη ράμπα διακρίνονται οι Δαρδούφας, Λουκάτος, Πέγκυ, ενώ στο αριστερό άκρο της εικόνας ο Μίμης Γεωργίτσης και ο Χρ. Ράπτης. (φωτό αρχείο Φ.Φ/ Γ.Κ.)\nΜε μια ιστορία 45 ετών, αυτό το Kadett, που εκτελωνίστηκε το ’69 και πιθανότατα η πρώτη του εμφάνιση να ήταν στο ΙΕ' Δ.Ρ.Α, όπου εγκατέλειψε. Λίγες εβδομάδες αργότερα όμως, απέσπασε την πρώτη θέση στο ράλι «Σκρα Κιλκίς Λαχανά». Επικράτησε πάλι τον Νοέμβριο στο σκληρό και λασπωμένο Φθινοπωρινό. Μεγαλύτερη του διάκριση η 5η γενικής στο «Ακρόπολις» του ’71 μαζί με την πρώτη Ελληνική. Πολλά ταλαιπωρηθέν από τον Τζώνυ σε αγώνες, σε δοκιμές, ως όχημα υποστήριξης, επί πολλά έτη, επέζησε ως τις μέρες μας χάρη στο Χάρη και είναι πράγματι ιστορικό αυτοκίνητο με την έννοια της ξεχωριστής πορείας.\nΛίγες μέρες χωρίζουν τούτες τις εικόνες. Αριστέρα, στον τεχνικό έλεγχο του 19ου Δ.Ρ.Α. ο Τζώνυς με τον Αλέκο Δαρδούφα και τον Απόστολο Νικολαϊδη, τότε πρόεδρο της Λέσχης. Δεξιά, βράδυ στη Δ. Αρεοπαγίτου, το πλήρωμα έχει τερματίσει και τους υποδέχεται ο Α. Δαρδούφας. (φωτό: αρχείο Φ.Φ./Γ.Κ.)\nΥπάρχουν οι όροι δοκιμές, πρόβες, δοκιμαστικές, μα ο πιο δόκιμος είναι: αναγνωρίσεις. «Σιροκικός» στην καταγωγή, αποκαλύπτει το αληθινό πνεύμα των αγώνων, από τις παλιές καλές εποχές όπου τα ράλι ήταν ράλλυ. Με απλές που δεν έβγαιναν, με νυκτέρια, με ομίχλες και ανελέητο κυνηγητό από τον αφέντη χρόνο, με στρατηγική και ένα αίσθημα περιπετειώδους ελευθερίας.\nΔαπανούσες χρόνο, έκανες χιλιόμετρα, όχι για να γράψεις εκατοντάδες χιλιομέτρων πάνω σε μια ειδική που θα μάθαινες απέξω μετατρέποντας τα ράλυ σε αναβάσεις, αλλά για να καταλάβεις τον αγώνα, να γράψεις καπελωμένες απλές ώστε να μικρύνεις τις απώλειες αλλά και να χαρείς μια αναλλοίωτη ακόμα επαρχία. Αυτά τότε.\nΤότε που θα έτρωγες δυο αληθινά αυγά σε κάποια αετοφωλιά ή έστω στο μαγαζάκι του Μπράλου, τότε που ξημέρωνες με κάποιο φασκόμηλο στη Συκαμινέα, τότε που σε έρανε το χιόνι από τα άνθη της λεύκας στην ευθεία της Ηράκλειας, λουσμένος από τις μυρωδιές της άνοιξης. Τότε.\nΜητρότητα στους δρόμους της Αμφίκλειας. Κατά τη διάρκεια των αναγνωρίσεων, συναντάς τη φύση.\nΤώρα δυο ημερήσιες «εκδρομές», μια για να γράψεις, μια για να επαληθεύσεις με κάποιο «πετρελαιάκι» ώστε να μην "κοστίσει ο κούκος, αηδόνι" και άντε να θυμηθείς, ή ακόμα να ανακαλύψεις μετά από τόσα χρόνια την τέχνη της περιγραφής του δρόμου με λόγια λίγα και ακρίβεια μεγάλη. Αδύνατον. Μια απλή περιγραφή, ολίγον ασαφής, αρκετά περίπου και σχετικά ευχάριστη.\nΔυο μουριές, ενα παγκάκι, δυο εικονοστάσια. Αποστολιά, Φωκίδας. Ελλάς (αριστερά). Γκιώνα, στο τέλος του "Βωξίτη" ανάμεσα Προσήλιο και Άμφισσα (δεξιά).\nΌσο για τον τόπο οι αλλαγές είναι κολοσσιαίες. Το αυθεντικό χάνεται, πνίγεται μέσα στην δυτική πλημμυρίδα και το αποτύπωμα της γνήσιας Ελλάδας εξατμίζεται. Μεμονωμένες νησίδες γνησιότητας υπάρχουν ακόμα, έτσι σαν ενδείξεις μιας πιθανότατα φτωχότερης, αλλά σαφώς "ελληνικότερης" πατρίδας. Η διαβόητη παγκοσμιοποίηση έχει δύο αναγνώσεις. Στον τόπο μας και στις μέρες μας και οι δύο φαντάζουν δυσάρεστες.\nΤο οργανωτικό πλαίσιο.\nΤο 2013, όπως προείπαμε, δεν έγινε δυνατό να οργανωθεί η κατηγορία sporting. Υπάρχουν διάφορες ερμηνείες. Το Ι.Ρ.Α. είναι αγώνας που διοργάνωνε η Λέσχη, της οποίας όμως η έντονα παρακμιακή πορεία, μοιραία, έδωσε το δικαίωμα σε άλλους φορείς να σπεύσουν να καταλάβουν το χώρο που ήταν αδύναμη να καλύψει και να υπερασπίσει. Να το εκφράσουμε με μια πρόταση:\nΑν η Λέσχη ήταν δίκαιη, είχε χρηστή διαχείριση, άκουγε και συζητούσε δεν θα την αμφισβητούσε κανείς. Με τα πρώτα σημάδια βαρηκοΐας από τα μέσα της δεκαετίας του '60, το αδικαιολόγητο βολονταρισμό της διοίκησης Δαρδούφα αλλά και την χρεοκοπία, την απίστευτη διάλυση που προέκυψε επί Βασιλείου Δεσποτόπουλου, η Λέσχη καταρρέει και ως γνωστόν κανείς δεν σέβεται οτιδήποτε καταρρέει. Είναι θέμα πολιτικής και όπως επίσης είναι γνωστόν, η πολιτική είναι συχνά μια βρώμικη δραστηριότητα και γίνεται δυσώδης και αναποτελεσματική όταν διακονείται από ακαλλιέργητους.\nΌλων των ανωτέρω συνυπολογιζομένων, το έργο της Λέσχης σε επίπεδο διοργάνωσης «Ακρόπολις» έχει γίνει πολύ δύσκολο, για αυτό και εγεννήθη η Celeritas, απότοκο των φαινομένων διάλυσης της για αυτό και δέχεται πιέσεις σε επίπεδο Ιστορικού με διάφορους επίδοξους Σωτήρες να θέλουν να αναλάβουν.\nΈτσι πέρα από το επίπονο έργο εξεύρεσης μικρών χορηγιών, σε μια περίοδο ελεγχόμενης χρεοκοπίας της Ελληνικής οικονομίας, ο διοργανωτής έχει να αντιμετωπίσει και τα εσωτερικά κυκλώματα, για το θέσω έτσι διακριτικά. Για αυτό και η «εισαγωγή» Αλυτάρχη, για αυτό και το υψηλό παράβολο συμμετοχής, που δικαίως συγκέντρωσε τα πυρά των ενδιαφερομένων. Αν σε όλα αυτά προστεθούν και τα απόνερα των ενεργειών, των φατρίων που ανταγωνίζονται για να "σώσουν" το ελληνικό μότορσπορ έχουμε μια γενικότερη εικόνα. Υπάρχουν πράγματα που δεν μπορούμε να δούμε. Όπως υπάρχουν και άλλα, που δεν θέλουμε να δούμε. Το δεύτερο είναι χειρότερο.\nΑπό τα λίγα που νομίζω ότι καταλαβαίνω, κάτω από τις συνθήκες που στήθηκε ο αγώνας δεν θα μπορούσε να είναι καλύτερος. Δεν είμαι σε θέση να αποκρυπτογραφήσω απολύτως τα πρόσωπα, τις ενέργειες τους και τα κίνητρά τους, μπορώ όμως να αντιληφθώ ότι μαίνεται ένας εμφύλιος πάνω από το δρυ (ΕΛΠΑ) που πάει να πέσει αλλά ακόμα δεν έχει πέσει. Έχω δε την εντύπωση, ότι σε αυτό το παιχνίδι η απρέπεια, η αμετροέπεια και η αγένεια έχουν τον πρώτο λόγο. Και το γράφω πολύ διακριτικά. Δεν έχω ιδεολογικούς λόγους να υπερασπισθώ την Λέσχη. Μάχομαι όμως για καθαρές συνθήκες. Για να τελειώνουμε με την οργάνωση. Στην κρίση μου, με τις διαθέσιμες πηγές που είχε, ρολάρισε άριστα και εκτιμώ ότι όσοι διαφωνούν είτε ανήκουν στους αδικαιολογήτως γκρινιάρηδες, είτε έχουν άλλα κίνητρα τα οποία μάλιστα δεν έχουν την παρρησία καν να τα εκθέσουν.\nΑς καταθέσω και την προσωπική μου μαρτυρία. Δυο μόλις λεπτά αφού είχαμε βάλει το πράσινο ΟΚ στο πίσω κρύσταλλο του Kadett και καθώς δεν είχαμε περάσει από το τελευταίο σπλιτ των δεύτερων Βωξιτών, δέχτηκα κλήση από την Αλυτάρχη του αγώνα, με ρώτησε αν ήμαστε το 37, αν ήμαστε εντάξει, αν θέλουμε βοήθεια. Απάντησα ότι ήμαστε μια χαρά αλλά θέλουμε αυτοκινητοφόρα για να μεταφέρουμε το αυτοκίνητο. Μου απάντησε ότι μόλις τελειώσει η ειδική θα μας μαζέψουν, όπερ και εγένετο. Επίσης βάλσαμο ότι μετά το πέρας μερικών ειδικών, περίμεναν τα πληρώματα δυο παγωμένα νερά. Δεν με πείραξε που δεν υπήρχαν συγκεντρωτικά αποτελέσματα. Δεν με ενόχλησε που δεν είχαν σκεφθεί να αθλοθετήσουν τον «Ελληνικό» αγώνα. Με κάλυψε ότι έστω και αργά το κατάλαβαν και προσπάθησαν να το διορθώσουν.\nΜε σωστά αντανακλαστικά ο διοργανωτής, διόρθωσε το σφάλµα του και απένειμε, έστω µε καθυστέρηση, έπαθλα και στους διακριθέντες του Ελληνικό αγώνα. Εδώ στα εντευκτήρια της Λέσχης. Διακρίνονται από αριστερά: Απ. Πάλλας, Αντ. Γιόβας, Κωσ. Γρηγοριάδης, Σ. Πετρίδης, Χρ. Αποστολίδης, Α. Χριστοδούλου.\nΟ αγώνας επί χάρτου.\nΜε τα μέσα που υπήρχαν ήταν μια καλή σχεδίαση. Ασφαλώς και η Αμφίκλεια ήταν εξοντωτική για τα αδύναμα αυτοκίνητα. Αν ο οργανωτής είχε αντίστοιχα χιλιόμετρα ε.δ. αμιγώς κατηφορικά θα έσβηνε κάθε δίκαιη διαμαρτυρία. Εξαιρετικό το κομμάτι Χάνι Ζαγκανά – Οινοχώρι – Καλοσκοπή, μέσα στα φυλλώματα, στα κλειστά, πονηρά κομμάτια, ιδιαίτερα τεχνικό. Οι Βωξίτες (Bauxite way για τους παλαιότερους) σε ένα περιβάλλον στην αρχή άδενδρο, αλλά με μια τόσο απαιτητική διαδρομή ειδικά όπου μαζεύεις χιλιόμετρα και απαιτείται μεγάλη ακρίβεια και προσεκτικό σημάδι στις κορφές των καμπών. Πολύ όμορφο που είναι μονοκόμματη με τμήμα των κλασσικών Καρρουτών. Η ανάβαση στη Γκιώνα μεγαλείο, ακόμα και όταν δεν στρίβει αριστερά για να ανέβει στο πλατό, καθώς το τελευταίο της κομμάτι, προς το Προσήλιο, είναι τεχνικότατο.\n...με τις ευχές και τον ευχάριστο λόγο του κληρικού, στο δρόμο της παραλίας της Ιτέας. (φωτό: Δημήτρης Ραζής)\nΕξ ίσου εύμορφο και το Δροσοχώρι, γκραν φινάλε για τους τυχερούς που θα ανέβουν τη ράμπα του τερματισμού. Χορταστικό αν και σκαμμένο στα κλειστά ανηφορικά, τελειώνει στην καρδιά της Παρνασσίδας, μετά από 22 απολαυστικά χιλιόμετρα. Η Παύλιανη είναι κάτι σαν αναγκαίο κακό. Αδιάφορη, γρήγορη λιγότερο προβληματική με το τμήμα της δεξιοτεχνία της Αποστολιάς.\nΣτη συνείδησή μου, οι αγώνες ράλι είναι σαφώς πιο ενδιαφέροντες και ευχάριστοι όχι μόνον διότι εξελίσσονται σε ανοικτό περιβάλλον, με αυτή την συχνά ευγενικά αλήτικη αίσθηση ελευθερίας, αλλά και διότι έχεις συντροφιά. Έχεις, είτε από δεξιά, είτε από αριστερά, σύντροφο.\nΟ Οδυσσέας στο "Γκάζι" και παραπλέυρως στη διάρκεια του αγώνα συνομιλώντας με τον Ελληνικό ποιμενικό του Λουκά, από την Ελίν, στο λιβάδι του Παρνασσού.\nΜοιράζεσαι μαζί του τη χαρά, τη λύπη, την κουταμάρα, την εξυπνάδα, την υπερβολή, το λάθος και το φόβο. Τεράστια σημασία να καταλαβαινόσαστε. Να σε νοιώθει και να τον νιώθεις. Τον Οδυσσέα τον γνώρισα πριν από 21 Γενάρηδες. Νοίκιασα το σπίτι του, το σπίτι που έζησα τα καλύτερα εννιά χρόνια της ζωής μου.\nΓνωριστήκαμε μπροστά στο καπό μιας λευκής Carrera 4 που οδηγούσα και δεν έκανα τίποτα, προκειμένου να μην οδηγηθεί στην παρεξήγηση ότι Δεν μου ανήκε. Η ζωή του και η ζωή μου, δεν είχε πολλά κοινά σημεία. Για αυτό και η σχέση μας είναι σχέση κοινών αρχών και όχι κοινών εμπειριών. Ως εκ τούτου είναι μια σχέση ειλικρινής και παρά το γεγονός ότι διαφωνούμε σε πολλά, τον εκτιμώ διότι έχει δυο χαρίσματα που είναι σπάνια πλέον. Είναι άνθρωπος καθαρός και άνδρας αξιοπρεπής.\nΑνήκει, όπως αρκετοί από εμάς, στην κατηγορία των ανθρώπων η οποία οδηγήθηκε σε ένα μοντέλο ζωής, που δεν τον αντιπροσώπευε. Το κακό με αυτή την υπόθεση είναι ότι το παίρνεις χαμπάρι, όταν συνήθως είναι αργά.\nΗ προσωπική πορεία\nΕδώ τα δύσκολα. Έχοντας βουτήξει από βρέφος στη κολυμβήθρα του (αγωνιστικού) Σιλωάμ, μπορώ να ισχυριστώ ότι όπως ο Απεσταλμένος των Γραφών, είδα και εγώ πράγματα που κανείς συνομήλικος δεν είχε αντικρίσει. Τούτο δεν ήταν μόνο καλό. Δημιούργησε μια βάση δεδομένων που αφομοιώθηκε στη συνείδηση και στη συνέχεια η προσαρμογή φάνηκε σχεδόν αδύνατη. Η δεκαετία του ’60 έφευγε και αυτό που συναντούσα ως αυτόνομο μέλος της αγωνιστικής κοινότητας της δεκαετίας του ’70 δεν μου ταίριαζε.\nΙ' Δ.Ρ.Α. Μάιος 1962.Τερματ ισμός (φωτό αρχείο Φ.Φ./Γ.Κ.) Ι.Ε' Δ.Ρ.Α. Μάιος 1967.Εκκίνηση (φωτό: αρχείο Φ.Φ. / Φ.Κ.)\nΗ απόσταση μεγάλωνε ολοένα και περισσότερο καθώς ο χρόνος κυλούσε. Μέχρι που φθάσαμε στο σχίσμα, στο τέλος του προηγούμενου αιώνα. Θα γίνω σε πολλούς δυσάρεστος αν εξηγήσω τους λόγους, επιφυλάσσομαι για το κοντινό μέλλον, επιγραμματικά όμως οφείλω να πω πως, το δρομολόγιο από το θρυλικό “μπιντέ” του Μάριου Χάκκα, την place de Colonace των μέσων της δεκαετίας του '60, με τους καθημερινούς ήρωες των παιδικών μου χρόνων, έως το σήμερα είχε μια πορεία φθίνουσα.\n26o Δ.Ρ.Α. Μάιος 1979, εκκίνηση .. 46ο Δ.Ρ.Α. Μάιος 1999.\nΤο ολοένα και πιο περιφρονητικό πνεύμα της ακραία συντηρητικής Λέσχης, που όσο έχανε το φίνο της εσάνς, τόσο πιο αντιπαθητική γινόταν, η ομολογημένη ρηχότητα συνοδευόμενη και από το σχετικό μπεσαλίκι της ευρύτερης σχολής Φώκας Νέγκρα, η υποκρισία των εκπροσώπων της νεοαστικής τάξης, αλλά και η αγωνιώδης προσπάθεια των λαϊκών να παρεισφρήσουν στη χίμαιρα της, η butique της Datsun, τα άλλα μαγαζάκια των λεσχών, τα μαγειρέματα των οργανωτών και ένα πλήθος από πρόθυμους να κάνουν τα πάντα από ιδιοτέλεια και τίποτα για το έρμο σπορ, τίποτα για την ιδεολογία, για τη φανέλα, για την παντιέρα. Ένα τόσο ενδιαφέρον μωσαϊκό για παρατήρηση, ένα τόσο στραβό πλαίσιο. Κι΄ αν όλα αυτά θυμίζουν κάτι, ναι, είναι η Ιστορία της ίδιας της πατρίδας, σε μια άλλη, περιφερειακή κλίμακα.\nΤι να είναι η μοίρα; Είναι και αυτό που συνέβη με τον ιδιοκτήτη αυτού του Kadett και εμένα. Αύγουστος του '66. Σιρκουί Κέρκυρας. Καταγράφεται ως ο πιο επεισοδιακός αγώνας στην μέχρι τότε ιστορία του ελληνικού μοτορσπόρ. Παρών κι εγώ σε μια τρυφερή ηλικία. Αρνητικός πρωταγωνιστής ο Τζώνυς. Θύμα ο πατέρας μου. Μια χαμένη νίκη σε ένα τόσο δύσκολο αγώνα είναι το μικρότερο τίμημα. Το μεγαλύτερο ήταν η αδυναμία της Λέσχης να κάνει το καθήκον της και βέβαια η αίσθηση της αδικίας. Το πρόβλημα δεν ήταν ο Τζώνυς. Ήταν η επιλεκτική λειτουργία των θεσμών και των κανόνων. Ότι δηλαδή ταλαιπωρεί όλο το ελληνικό οικοδόμημα.\nΣτιγμιότυπο από τον επεισοδειακό αγώνα. Υπάρχει μια ορατή διαφορά στα μεγέθη. Στο βάθος της Σπιανάδας μπροστά στα παλιά ανάκτορα (φωτό: αρχείο Φ.Φ./Γ.Κ.)\nΚαταγεγραμμένα πια, όλα τούτα, στην ανεξάρτητη βιβλιογραφία με πλήθος ντοκουμέντων ( "Όθεν ούζα καλά & άλλες ιστορίες" (2005). Οι πρωταγωνιστές του περιστατικού έχουν εγκαταλείψει τα εγκόσμια, έχοντας αφήσει πολλά ισχυρά αποτυπώματα στην ιστορία του σπορ. H εποχή τους πέρασε και οι άσχημες στιγμές της, φαντάζουν πια σχεδόν όμορφα ενδιαφέρουσες. Αυτό, μάλλον, δεν είναι καλό για την τρέχουσα πραγματικότητα.\nΟ τύπος, Αθηναϊκός και Κερκυραϊκός, υπήρξε αιχμηρός, αλλά αποτύπωσε με ακρίβεια τα γεγονότα\nΑυτό που παραμένει όμορφα ενδιαφέρον είναι ότι σχεδόν 48 χρόνια μετά από εκείνη την Κέρκυρα, η επόμενη γενιά, στο πρόσωπο μου, δένεται και τρέχει με το λευκό Kadett του Τζώνυ σε ένα Ιστορικό «Ακρόπολις». Κάπου εδώ υπάρχει και η ακολουθία του '57. Όταν ο Τζώνυς τερμάτιζε το '71 στο 19ο Δ.Ρ.Α. ήταν 57 ετών. Σχετικά με την ηλικία του, για να ξεδιαλύνουμε τις αντιφάσεις που επικρατούν, ο πατέρας του, Γεώργιος, αναφέρει στο ενδέκατο βιβλίο του, «Το χρονικόν της ζωής μου» (Αθήνα 1980 σ.50), «Την 21ην Μαρτίου/3ην Απριλίου 1914, εγεννήθη ο υιός μου Ιωάννης». Ακολούθως, μου κι εγώ, γεννημένος το ΄57, φέτος θα οδηγήσω το ίδιο όχημα στο 13ο Ι.Ρ.Α. στα 57 μου χρόνια.\nθεατές δηλαδή, όλες τις μέρες. Στις αρχές, στις κοπάνες και στα τελειώματα των ειδικών, λίγες παρέες, μεμονωμένες. Τούτο σημαίνει διάφορα πράγματα. Όπως π.χ. ότι δεν υπάρχει οικουμενική κουλτούρα για τα ιστορικά στον τόπο μας, ή δεν υπήρχαν οι συμμετοχές μαγνήτες που θα ανέβαζαν περισσότερο κόσμο στο βουνό, ή ακόμα δεν προβλήθηκε αρκετά και βέβαια ας μην λησμονούμε ότι τα τελευταία τέσσερα χρόνια ζούμε υπό το καθεστώς της τακτικής, της συντεταγμένης χρεοκοπίας.\n(φωτό: Γιώργος Κούτος)\nΈστω και στις παρυφές της Διονυσίου Αρεοπαγίτου, έστω και με το έξυπνο τρικ του να απομακρύνονται οι εκκινήσαντες από τον ίδιο στενό μονόδρομο που ετοιμάζονταν οι επόμενοι να πάρουν εκκίνηση, Έστω και με φόρμες (αλήθεια τι εξυπηρετεί αυτό, αφού είναι εορταστική τελετή;) μέσα στο ζεστό αθηναϊκό απόγευμα, έστω και με λίγους θεατές (καλύτερα λίγοι και καλοί) αξίζει χίλιες φορές περισσότερο από οποιοδήποτε άλλο σημείο του κόσμου. Ράλυ Ακρόπολις είναι και τον θέλουμε το βράχο στο φόντο.\nΔεκαπέντε χρόνια μετά τον τελευταίο αγώνα, 25 μετά από την τελευταία φορά που είχα φορέσει racing ελαστικά, η Αμφίκλεια ήταν μια καλή αρχή, καθώς έτσι ανηφόρα που είναι δεν άφηνε περιθώρια άγχους. Με δυσκολία ξεκίνησε το κακόμοιρο στο στήθωμα, πνιγμένο από το 32άρι καθέτου ροής. Το πρόβλημα ήρθε μέσα στη δεύτερη Αμφίκλεια, καθώς λίγο μετά το μέσον της διαδρομής, έκοψε την ντίζα του συμπλέκτη βραχυκυκλώνοντας ταυτόχρονα και τα ηλεκτρικά. Αρκετά τυχεροί που η κομμένη ντίζα δεν βραχυκύκλωσε όλες τις καλωδιώσεις αφήνοντας στο μοτέρ το ρεύμα που χρειαζόταν.\nΠεριπετειώδης επιστροφή στην Ιτέα, αφού ένα αυτοκίνητο χωρίς συμπλέκτη κινείται δύσκολα όπου υπάρχουν διασταυρώσεις και φανάρια. Ο Μάνος αναλαμβάνει με σκληρή πατεντιάρικη δουλειά, μέσα στο ζεστό απόγευμα να ταιριάξει με επιτυχία μια άλλη ντίζα, να επισκευάσει τις καμένες καλωδιώσεις και τελικά να μας χαρίσει το δικαίωμα να συνεχίσουμε.\nΧωρίς τοπικό χρώμα, οι αγώνες ράλυ δεν έχουν ιδιαίτερη αξία.\nΤο οδηγικό Βατερλώ όμως, ήρθε στο πρώτο Οινοχώρι. Εκτός τόπου, δρόμου, γραμμών και χρόνου. Στα πρώτα τεχνικά κατηφορικά κομμάτια επικράτησε το οδηγικό χάος. Όλα λάθος, μεγάλη νευρικότητα και είμαι βέβαιος ότι απέξω θα ήταν αυτό που περιέγραφαν πριν από 20 αιώνες, οι γείτονες, ως miserabile visu. Με πολύ κόπο άρχισε να στρώνει σιγά – σιγά το πράγμα αλλά ήταν βέβαιο πως ότι επιθυμούσα από ένα αγωνιστικό αυτοκίνητο, δεν μπορούσα να το έχω. Έτσι έπρεπε να συνεννοηθώ μαζί του με τους δικούς του όρους. Όπερ και εγένετο. Δεν μπορούσα να ισχυριστώ ότι η άσφαλτος μου έδινε οποιαδήποτε οδηγική χαρά, εκτός ίσως από το να λοξοκοιτώ προς την Ιτέα. Καθώς η μέρα κυλούσε το αυτοκίνητο κουραζόταν, άλλαζε ήχους, μαλάκωνε και τα μεταχειρισμένα οκταετίας avon παρέδιδαν το όποιο λειτουργικό τους πνεύμα. Ήταν κάτι σαν την χαρά της επιβίωσης.\nΙτέα. Service πρώτης μέρας (αριστερά). Ευτυχώς ο Μάνος ήταν παρών και με σκληρή, πατεντιάρικη δουλειά πέρασε μια ντίζα αμπραγιάζ και μας ξανάβαλε στο αγώνα. Ιτέα service δεύτερης μέρας (δεξιά) με συγγενείς, φίλους & φίλους των συγγενών\nΟπτασία η Ιτέα μπροστά μας. Πεντάωρο service με συγγενείς και φίλους κι όταν μετά από μισή ώρα έχουμε τοποθετήσει τα τρακτερωτά ελαστικά, προσθέσει καύσιμα, ελέγξει υγρά και ότι άλλο νομίζαμε ότι ξέραμε να ελέγξουμε, κοιτούσαμε αφηρημένα δίπλα μας όλους τους συμμετέχοντες που βρίσκονταν σε οργασμό με τα οργανωμένα συνεργεία τους, τις τέντες και τους μηχανικούς με τα έμφορτα από ανταλλακτικά οχήματα συνοδείας, και αναλογιζόμασταν τι έχουμε κάνει λάθος.\nΚάποτε τα δυο αυτά οχήματα διαφέντευαν τους Ελληνικούς αγώνες. Σήμερα, μας προσφέρουν μια μεγάλη δόση νοσταλγίας. Στην εικόνα από το parc ferme το απόγευμα του Σαββάτου.\nΑπ' όλα είχε η Ιτέα. Γλυκό απόγευμα, μαλακά χρώματα, τολμηρούς χειριστές parapente και βέβαια όμορφα αυτοκίνητα που αναπαύονταν πριν το χωμάτινο σκέλος στο χώρο του parc ferme\nΗ επόμενη μέρα που ξημέρωσε νεφελώδης, μας επιφύλαξε τους σχετικά ευχάριστους πρώτους Βωξίτες αλλά και ένα αγχωμένο Δροσοχώρι, που είχε χαλάσει αρκετά στα αργά ανηφορικά κομμάτια. Ανεβαίνοντας έτσι για δεύτερη φορά τους Βωξίτες προσπαθούσα να κρατήσω ένα τέμπο χρυσής τομής, ανάμεσα στο να το ευχαριστιέμαι αλλά χωρίς να απαιτώ πολλά, δίχως κουράζω το λευκό Kadett.\nΈνιωθα ότι είχε κουραστεί, ότι είχε αλλάξει και κάποιοι ανησυχητικοί θόρυβοι από τον πίσω άξονα έκρουαν κώδωνες κινδύνου. Το φύλαξα αρκετά στην ανηφόρα, γλυκαίνοντας τις, ούτως ή άλλως, ασθενικές επιταχύνσεις του. Βρισκόμαστε σε εκείνα τα όμορφα κομμάτια τα κατηφορικά, στα τελευταία τρία χιλιόμετρα με τα αλλεπάλληλα S, όταν ο πίσω αριστερός τροχός δήλωσε ανεξαρτησία από το διαφορικό.\nΤαλαιπωρώντας εαυτόν, συνοδηγόν και όχημα, στους δεύτερους Βωξίτες (φωτό: Φάνης Τσάκαλος)\nΤην επόμενη χρονική στιγμή, η ουρά του Kadett σερνόταν με άσχημους ήχους, ακρωτηριασμένη, πάνω στο μαλακό χώμα και ο τροχός κυλούσε παράτερα μαζί με το ταμπούρο και το ημιαξόνιο, στο βάθος ενός μικρού γκρεμού ανάμεσα από τα κωνοφόρα. Game Over. Ο Οδυσσέας ανέλαβε την οδύσσεια να ανεβάσει τον τροχό, ώστε να να περάσουμε το ημιαξόνιο μέσα στο διαφορικό για να μπορέσουμε να το κυλήσουμε, να το φορτώσουμε, και γω βημάτισα μέχρι τον προηγούμενο ενδιάμεσο να του αναφέρω ότι ήμαστε καλά. Μια μικρή θερινή βροχή νότισε το έδαφος, βαριά μπουμπουνιτά ακούγονταν από μακρύτερα.\nΕίναι απογοητευτικό θέμα η εγκατάλειψη. Πληγωμένο το Kadett επιστρέφει από τα οροπέδια της Γκιώνας, στο κλεινόν άστυ, φορτωμένο\nΑπό εκείνους που πέρασαν πίσω μας, να σημειώσω τους δύο Δημήτρηδες. Ο Βαζάκας οδηγούσε την Στάρλετ του επιθετικά, τεχνικά, όμορφα και πιθανότατα απολύτως οριακά. Δεν νομίζω ότι είχε το αυτοκίνητο να δώσει οτιδήποτε περισσότερο, στον οποιονδήποτε άλλο χειριστή. Αλλά και ο Ραζής πέρασε ζωηρός και ψυχωμένος με την αγαπημένη του γκέισα.\nΝαι με πείραξε που δεν έφθασα στην Ακρόπολη. Ναι στεναχωρήθηκα. Ήταν μια απώλεια, ένα είδος ήττας. Το έχουμε όμως ξαναπεί. Οι απώλειες και ήττες διαμορφώνουν τους χαρακτήρες. Έτσι ως άνθρωπος, η εγκατάλειψη μου πρόσφερε περισσότερα. Στο φινάλε δεν μπορείς μετά από αποχή 15 ετών να έρχεσαι με ένα πολύ κουρασμένο και δύσθυμο όχημα 45ετίας και να τερματίζεις ύστερα από 11 ειδικές και επιπροσθέτως να επιθυμείς και διακρίσεις.\nΑλίμονο. Το παιχνίδι είναι σύνθετο, δύσκολο, ενδιαφέρον, απαιτητικό. Για αυτό και όμορφο. Για αυτό και έχει την μοναδική ιδιότητα να φανερώνει τα πρόσωπα πίσω από τα προσωπεία. Για αυτό και το έχω ερωτευθεί. Όσο βέβαια με αφήνει η λιπαρή εξουσία των προσωπείων. Για αυτό και ο αναχωρητισμός μου. Επί τούτου μας έχει προειδοποιήσει ο Louis Ferdinand Auguste Destouches, γνωστότερος ως Σελίν, στο αποκαλυπτικό “Ταξίδι στην άκρη της γης” : «Είναι πιο δύσκολο να παραιτηθείς από τον έρωτα, παρά από τη ζωή».\n...κάτι σαν φινάλε.\nΤριάντα πέντε χρόνια νωρίτερα, στο 26ο Δ.Ρ.Α., με τη λευκή, ασθενική Corolla των 1.166 κ.εκ., είχαμε εγκαταλείψει στην Ολυμπία, τελευταία ανασυγκρότηση του αγώνα, από χρόνο. Για δύο - τρία λεπτά. Μια κατακλυσμιαία βροχή και ένα κλαταρισμένο λάστιχο ήταν αρκετά να μας βγάλουν εκτός των προϋπολογισμένων καπέλων. Μετά την εγκατάλειψή μας βρέθηκα με τον Κώστα Φερτάκη και τον Τάσο Λιβιεράτο προς Λάλα, ώστε να δούμε το Κρυονέρι. Το Ελληνικό πλήρωμα είχε εγκαταλείψει με πληγωμένη την Μπουμπού από πλήμνη έξω από το Δίστομο, στο τρίτο σκέλος, κατεβαίνοντας από Καλαμπάκα. Στο πέμπτο και τελευταίο σκέλος του αγώνα (Ολυμπία - Αθήνα), παιζόταν ο αγώνας ανάμεσα σε Waldegaard και Darniche. Ο Γάλλος είχε κάνει επική επίθεση μέσα στο Λάδωνα και είχε περάσει μπροστά.\nΑπό "πολύ πρίν", οι νικητές του 26ο Δ.Ρ.Α., Waldegaard - Thorzelius, στρίβουν αυτή την αριστερή, στην δεύτερη ε.δ., το Πλατανάκι, την οποία και κέρδισαν, όπως και την πρώτη, Πάρνηθα.\nΣτο σημείο αυτό, να αναφέρω την περιγραφή του Τάσου "Ιαβέρη" Μαρκουίζου που ξεκινούσε τον Λάδωνα, πίσω από την Stratos αλλά και από το R5 του έτερου Γάλλου, του κασκαντέρ, J. Ragnioti. Μου είχε κάνει εξαιρετική εντύπωση η αφήγησή του για τις γραμμές των Φραντσέζων, που είχαν αφήσει σημάδια στην βρεγμένη επιφάνεια της ασφάλτου με τα ΡΒ, τα οποία "στέγνωναν" για λίγο το οδόστρωμα. Γραμμές μέχρι τις εσχατιές του πλάτους του δρόμου, που ο Τάσος αδυνατούσε να ακολουθήσει μετά τα Α2, τόσο στον τομέα της ταχύτητας όσο και στις γωνίες, λόγω πρόσφυσης που εξασφάλιζαν τα βρόχινα Michelin, απέναντι στα ακατάλληλα για αυτές τις συνθήκες Dunlop. Για αυτό και οι τεράστιες διαφορές εκεί μέσα, καθώς ο Γάλλος με τη Stratos, "έραψε ένα κοστουμάκι", κατά την αγωνιστική argot, 75 δευτερολέπτων στον Σουηδό με το Escort και πέρασε μπροστά.\nΜετά από δυο μέρες αγώνα η γαλάζια Chardonnet Stratos των Βernard Darniche - Alain Mahe ταλαιπωρείται στα σκληρά χώματα της νυκτερινής Αλυκής του 26ου Δ.Ρ.Α., πρωτελευταίας ετάπ, πριν το Πλατανάκι, κατεβαίνοντας για την ανασυγκρότηση της Αθήνας. (φωτό: Τάσος Αρωνίτης)\nΌλα αυτά, μέχρι την εταπ του Ελληνικού, όπου εγκατέλειψε η γαλάζια Chardonet Stratos από την ίδια αιτία με την "Ελληνική", ενώ βρισκόταν επικεφαλής. Ο Darniche δεν θα κέρδιζε ποτέ στην Ελλάδα. Η Stratos επίσης. Ο Σουηδός θα κατακτούσε μέσα σε τρία χρόνια ('77 - '79) και δυο συμμετοχές ('77 & '79), δυο νίκες στο Δ.Ρ.Α. στο οποίο δεν είχε τερματίσει επί μια δεκαετία, από το '65, που συμμετείχε! Το 26ο, ήταν το τελευταίο Δ.Ρ.Α. που ξεκίνησε και τερμάτισε κάτω από τον ιερό βράχο. Τις επόμενες χρονιές ξεκινούσε από την Διονυσίου Αρεοπαγίτου αλλά τερμάτιζε στο Παναθηναϊκό στάδιο, ενώ αργότερα άλλαξαν όλα.\nΕξαιρετική εμφάνιση στο 26ο για τους "Ιαβέρη" - Στεφανή (αριστερά) με κορυφαία πλασσαρίσματα στις ετάπ και πρώτο χρόνο στη Μοσχοκαρυά "με όλους μέσα". Στην εικόνα από την ε.δ. της Πάρνηθας. (φωτό: Τάσος Αρωνίτης). Ατυχία για τους "Σιρόκο" - Φερτάκη στο 26ο (δεξιά). Στην εικόνα κατεβαίνουν την Τσούκα, ίσως η πιο τεχνική από τις 58 ε.δ. του αγώνα.\nΑυτό σκεπτόμουν δίπλα στον Οδυσσέα, πάνω στην αυτοκινητοφόρα της Λέσχης, που κατέβαζε το πληγωμένο Kadett ανάποδα στη φορά του αγώνα. Μόλις είχαμε διασταυρωθεί με άλλη αυτοκινητοφόρα, στην οποία ήταν φορτωμένη η 400άρα του Χάρη. Οι θεότητες του 13ου Ι.Ρ.Α., δεν ήθελαν Opel στον τερματισμό.\nΑκολούθως κατεβαίναμε την κλασσική ετάπ των Καρρουτών προκειμένου να πάμε μέσω Αμφισσας στην Ιτέα, όταν μια καταρρακτώδης βροχή ξέπελενε κάθε σχεδόν κόκκο κόκκινης βωξιτούχας σκόνης πάνω από τις λευκές επιφάνειές του Kadett. Τι σύμπτωση! Πάλι βροχή, πάλι εγκατάλειψη και ένας στερημένος τερματισμός κάτω, σχεδόν, από την Ακρόπολη. Αναρωτιέμαι αν το: "και του χρόνου", λέει κάτι.\nΥπήρξε λοιπόν μια στεναχώρια για την εγκατάλειψη, η οποία, συνήθως, εξατμίζεται μέσα στην επόμενη εβδομάδα. Κυρίως όμως υπάρχει η χαρά για τη συμμετοχή, για το ίδιο το παιχνίδι και το διαφορετικό μιας περιπετειώδους υπόθεσης τεσσάρων ημερών. Υπάρχει επίσης και η χαρά για το ξεπέρασμα όλων των δυσκολιών της προετοιμασίας. Ε! λοιπόν, όλα τούτα δεν εξατμίζονται και είναι αυτά με τα οποία (και για τα οποία), θέλεις να επαναλάβεις.\nΑρωγός σε αυτή την επιθυμία, δεν μπορεί παρά να είναι και η βοήθεια που εισπράττεις ανιδιοτελώς. Όπως εκείνη από τον Θάνο, η επιμονή, οι γνώσεις και η ενεργητικότητά του οποίου, μας απάλλαξαν από πολλά προβλήματα ή την ευγενική χειρονομία της Αιμιλίας που μας παρείχε το φιλόξενο, δροσερό, κατάλυμα της στην Αράχωβα ή ακόμα και η γνωριμία με ανθρώπους διακριτικούς κι ευαίσθητους, όπως ο Φάνης .\n- Θάνος Καρύδας & Peugeot 504 στο "Γκάζι". - Κυριακή πρωί, ήλιος και βροχή. Αράχωβα με ουράνιο τόξο.\nΚυριακή αργά το βράδυ, αντί νάμαστε σπίτια μας μετά τον τερματισμό, τα λέγαμε με τον Βενιαμίν στην πλατεία της Αράχωβας. Οι δυό μας. Οι υπόλοιποι δήλωσαν κόπωση και είχαν εγκαταλείψει. Στη δροσιά της πλατείας, έρχεται να προστεθεί και ο παγωμένος ζύθος, αρκετά ικανός για να κάνει το μυαλό να σκεφτεί πιο διάχυτα. Το τετραήμερο έκλεινε τελικά, με θετικό πρόσημο. Στο οπτικό μου πεδίο, μέσα στη νύκτα, ξεχωρίζει απέναντι η επιγραφή LE SAPIN.\nΕκεί ακριβώς που επί δεκαετίες, βρισκόταν η παραδοσιακή ταβέρνα του Καραθανάση. Στα τραπέζια του Λεωνίδα, είχαν παρελάσει οι πρώτοι χιονοδρόμοι, πλήθος κόσμου, κάθε λογής προσωπικότητες. Γενιές και γενιές που έφαγαν, ήπιαν, ερωτεύθηκαν, μεγάλωσαν ακόμα και δημιουργήθηκαν. Είτε με βαρυχειμωνία κάτω στην μικρή αίθουσα, είτε καλοκαιράκι πάνω, στο ταρατσάκι.\nΑπό μια ηλικία και μετά, σου δύσκολο να αφομοιώσεις τις αλλαγές, τις ανακατατάξεις, τον τρόπο που αλλάζει αυτός ο τόπος. Κι όσο οι εικόνες ξεμακραίνουν από εκείνες των νιάτων σου, τόσο πιο επώδυνο γίνεται...


"Κατέβηκαν" 38 sites με ταινίες και υπότιτλους! Όλη η λίστα - Ειδήσεις\nNewsit / Ελλαδα / “Κατεβηκαν” 38 sites με ταινιες και υποτιτλους! Ολη η λιστα\n09.11.2018 | 14:52 09.11.2018 | 11:27\n“Κατέβηκαν” 38 sites με ταινίες και υπότιτλους! Όλη η λίστα\nΜερικά από τα πιο γνωστά site απ’ όπου κανείς μπορούσε να δει ή να κατεβάσει (χωρίς να πληρώσει) ταινίες και υπότιτλους, ανάμεσά τους το thepiratebay.org, δεν λειτουργούν πια. 38 sites έκλεισαν ήδη.\nΗ Επιτροπή, με την απόφασή της, διέταξε (και ήδη έγινε) τους παρόχους υπηρεσιών διαδικτύου στην Ελλάδα να κόψουν την πρόσβαση σε 38 sites. Η απόφαση εκδόθηκε στις 6 Νοεμβρίου και οι πάροχοι είχαν προθεσμία 48 ωρών να διακόψουν την πρόσβαση, αλλιώς απειλούνταν με πρόστιμο 850 ευρώ για κάθε μέρα που δεν θα συμμορφώνονταν.\nΔείτε εδώ όλη την απόφαση της ΕΔΠΠΙ\nΘα υπάρξει και συνέχεια – Δεν “αγγίζει” τον τελικό χρήστη η απόφαση\nΕίναι τεράστιο το μέγεθος της οικονομικής ζημιάς από την «πειρατεία» στη χώρα μας, τόνισε ο πρόεδρος του Οργανισμού Πνευματικής Ιδιοκτησίας, Γιάννης Αντωνιάδης, μιλώντας στο ραδιοφωνικό σταθμό του Αθηναϊκού-Μακεδονικού Πρακτορείου Ειδήσεων «Πρακτορείο 104,9 FM».\n«Υπάρχουν μελέτες από ιδιωτικούς φορείς που εκπροσωπούν τα στούντιο, τους παραγωγούς ή τους σκηνοθέτες. Δεν είναι μόνο η ζημιά στους σκηνοθέτες, τους παραγωγούς και τα έσοδα που χάνονται. Όλα αυτά έχουν και διαφημίσεις και το ερώτημα που τίθεται είναι πώς μπαίνουν διαφημίσεις σε παράνομα site; Δίνονται οι διαφημίσεις στην Ιρλανδία και όπου αλλού βρίσκεται το κάθε site και δεν δίνονται στις νόμιμες προβολές στην Ελλάδα», ανέφερε -μεταξύ άλλων- ο κ. Αντωνιάδης.\nΑναφερόμενος στην απόφαση να “κατέβουν” τα sites απ’ όπου μπορεί κανείς να κατεβάσει σειρές, ταινίες και υπότιλους ή να δει online, ο κ. Αντωνιάδης είπε: «ήταν ένα σημαντικό βήμα και κάτι που έπρεπε να γίνει. Επί δέκα χρόνια γινόταν προσπάθεια να γίνει. Μόλις το 2017 πέρασε η διάταξη και ξεκινήσαμε 3 Σεπτέμβρη».\nΠροανήγγειλε δε και… συνέχεια: «η πρώτη καταγγελία ήταν για site με οπτικοακουστικά έργα, ταινίες κυρίως. Στο μέλλον, αν θα υπάρξουν και άλλοι ενδιαφερόμενοι, σίγουρα θα υπάρχει και συνέχεια».\nΣτην Επιτροπή, όπως εξήγησε ο κ. Αντωνιάδης, «μπορεί να προσφύγει όποιος θεωρεί ότι προσβάλλεται το έργο του, είτε είναι δικαιούχος καλλιτέχνης, είτε δημιουργός ή οργανισμός που προστατεύει δημιουργούς» και «εφόσον διαπιστωθεί ότι όντως προσβάλλεται, η επιτροπή έχει το δικαίωμα να ζητήσει από παρόχους ίντερνετ να διακόψουν την πρόσβαση σε συγκεκριμένα sites».\nΚατηγορίες Ελλάδα Ετικέτες SITES,ΚΑΤΕΒΑΣΜΑ ΤΑΙΝΙΩΝ,ΤΑΙΝΙΕΣ,ΥΠΟΤΙΤΛΟΙ Πλοήγηση άρθρων


Βρίσκεστε σε:Αρχική»Μικροσκόπιο»Το πάχος στα πόδια ή στην κοιλιά είναι καλύτερο για την υγεία; Ιδού η απάντηση\nΜια νέα έρευνα δίνει απάντηση για το σημείο του σώματος που η συσσώρευση λίπους είναι πιο επικίνδυνη για την υγεία μας.\nΌπως έδειξε έρευνα του European Heart Journal, η συσσώρευση περισσότερου λίπους στα πόδια από την κοιλιά, σε γυναίκες που έχουν περάσει την εμμηνόπαυση, προστατεύει από καρδιακά προβλήματα. Αντίθετα, γυναίκες με υγιές βάρος που είχαν ωστόσο περισσότερο λίπος στην κοιλιά, είχαν υψηλότερο κίνδυνο εγκεφαλικού επεισοδίου ή καρδιακής νόσου.\nΟι επιστήμονες κάνουν τον διαχωρισμό μεταξύ των γυναικών με σώμα μήλου και εκείνων με σώμα αχλαδιού, συστήνοντας στις πρώτες να χάσουν λίπος από την κοιλιά και να προσπαθούν ώστε το σώμα τους να μοιάζει περισσότερο με τη δεύτερη κατηγορία.\nΗ έρευνα έγινε σε 2.600 γυναίκες με υγιές βάρος -δείκτης μάζας σώματος (BMI) μεταξύ 18 και 25 – άνω των 18 ετών.\nΌλες συμμετείχαν σε μια μεγάλη αμερικανική μελέτη, για το Women’s Health Initiative, που ξεκίνησε στα μέσα της δεκαετίας του 1990 και διεξήγαγε συχνές εξετάσεις για να ελέγξει το λίπος, τους μυς και τα οστά.\nΗ έρευνα έδειξε ότι οι γυναίκες με σώμα σε σχήμα μήλου, με περισσότερο δηλαδή λίπος γύρω από την κοιλιά, είχαν τριπλάσιο κίνδυνο καρδιαγγειακής νόσου σε σύγκριση με εκείνες με σώμα σε σχήμα αχλαδιού (με λίπος γύρω από τους γοφούς και τους μηρούς).\nΗ επιστήμη γνωρίζει ήδη ότι το λίπους που αποθηκεύεται γύρω από τα κοιλιακά όργανα, το οποίο ονομάζεται σπλαχνικό λίπος, αυξάνει τον κίνδυνο μεταβολικών προβλημάτων υγείας όπως ο διαβήτης τύπου 2 και οι καρδιαγγειακές παθήσεις.\nΑυτό που παραμένει άγνωστο ακόμα είναι γιατί το λίπος των ποδιών μπορεί να προστατεύσει από προβλήματα υγείας.\nΔυστυχώς ένας ανθυγιεινός τρόπος ζωής στη μέση ηλικία μπορεί να αυξήσει το λίπος στην κοιλιά.\nΟ καθηγητής Qibin Qi, από το Albert Einstein College of Medicine που έκανε αυτές τις μελέτες, λέει ότι η έρευνα είχε επικεντρωθεί μέχρι τώρα σε υπέρβαρες γυναίκες. Ωστόσο οι συμμετέχουσες σε αυτή την έρευνα ήταν όλες γυναίκες με φυσιολογικό βάρος. «Γι’ αυτό το μήνυμα είναι πολύ σημαντικό: ακόμα και για τις γυναίκες με υγιές σωματικό βάρος, το «σχήμα μήλου» ή το «σχήμα αχλαδιού» εξακολουθεί να έχει σημασία», δήλωσε.\nΤι πρέπει να κάνουν οι γυναίκες;\nΣύμφωνα με τον καθηγητή, δεν έχει ακόμη υπάρξει κάποια ιδιαίτερη δίαιτα ή άσκηση που να μπορεί να βοηθήσει στη μεταφορά του λίπους από το ένα σημείο του σώματος στο άλλο. «Η ομάδα μας εργάζεται σε αυτό το ζήτημα και ελπίζουμε ότι θα μπορούμε σύντομα να απαντήσουμε».\nΓια την ώρα προτείνει υγιεινή διατροφή και άσκηση.\n«Η μελέτη αυτή αποκαλύπτει μια ενδιαφέρουσα σχέση μεταξύ του σημείου όπου αποθηκεύεται το λίπος και του κινδύνου καρδιακών προβλημάτων και εγκεφαλικού επεισοδίου, αλλά δεν μπορεί να μας πει γιατί συμβαίνει αυτό», λέει η Dr Sonya Babu-Narayan του British Heart Foundation.\n«Η μελλοντική έρευνα για να αποκαλύψει πώς η κατανομή του σωματικού λίπους σχετίζεται με αυτές τις ασθένειες, θα μπορούσε να αποκαλύψει σημαντικούς νέους τρόπους για την πρόληψη και τη θεραπεία».\nΠροηγούμενο άρθροΚυκλοφοριακές ρυθμίσεις στην Γέφυρα Ρίου – Αντιρρίου από τη Δευτέρα\nΕπόμενο άρθρο «Καταδρομική» επίθεση του Ρουβίκωνα με μπογιές στα γραφεία του ΣΕΒ\nΚανόνες στην τηλεργασία, ένα μέτρο που εφαρμόστηκε τους τελευταίους μήνες ως αναγκαστική επιλογή από πολλές επιχειρήσεις,…


Η AMD ίσως στραφεί σύντομα στα 7nm και την TSMC\nAMD Ryzen 5 2600X & Ryzen 7 2700X CPU Review\nΦήμες για ακόμη μια "κομμένη" NVIDIA GTX 1060 GPU\nΦήμη: Η Intel θα διακόψει προσωρινά τη παραγωγή του H310 Chipset\nWritten by Loukas Kouvelis on 17 May 2017 .\namd, 14nm finfet, manufacturing, tsmc, Financial Analyst Day\nΜέχρι σήμερα μεγάλο μέρος των chip της AMD κατασκευάζεται στα εργοστάσια της GlobalFoundries που αποτελούσε κάποτε ιδιοκτησία της, όμως θέλοντας να γίνει πιο ανταγωνιστική ίσως μεταβεί στα 7nm της TSMC σε βάθος χρόνου.\nΗ CEO Lisa Su απαντώντας σε σχετική ερώτηση στο QnA session του φετινού Financial Analyst Day η εταιρία ενδέχεται να προωθήσει περισσότερο τα σχέδιά της για τα 7nm και λέγεται ότι η επόμενη φουρνιά Zen (για την ώρα Zen 2) θα κατασκευάζονται σε αυτή τη λιθογραφία. Λαμβάνοντας υπόψιν τις δυσκολίες της GlobalFoundries για την ώρα να ξεπεράσει τον εαυτό της - αλλά και τα 14nm FinFET που διαθέτει στο κοινό για λίγο καιρό - ο πρώτος κατασκευαστής που έρχεται στο νου είναι ίσως η TSMC, η οποία μάλιστα έχει και στα σύντομα σχέδιά της να υλοποιήσει τα 7nm σε chips μαζικής παραγωγής.\nΗ AMD όμως εξακολουθεί να έχει συνεργασία για wafers από την GlobalFoundries μέχρι και το 2020 κάτι που σημαίνει πως εάν διακόψει, ίσως χρειαστεί να επωμιστεί ένα μεγάλο χρηματικό ποσό που θα "βαρύνει" τα οικονομικά της.\nΠολύ μεγάλο jump και πιθανόν να βοηθήσει περεταίρω με την κατανάλωση και το πλήθος των πυρήνων στα επερχόμενα dies.


Έχετε μυγάκια στο σπίτι; 6+1 τρόποι να τα εξαφανίσετε – Τι κάνετε αν βρεθούν στο μπάνιο σας – spicynews12\nTα μυγάκια είναι μια υπόθεση που μας… ταλαιπωρεί αρκετά στο σπίτι μας και όλοι ψάχνουμε έναν τρόπο να τα ξεφορτωθούμε.\nΑπό την πλευρά μας, σας προτείνουμε ορισμένους τρόπους να τα διώξετε μια και καλή, όπως κάναμε και στην περίπτωση των εξίσου ενοχλητικών μηρμηγκιών.\nΤι κάνουμε αν βρούμε μυγάκια στο μπάνιο;\nΤο πρόβλημα με τα έντομα ξεκινά την άνοιξη, καθώς ο καιρός γίνεται πιο ζεστός και αρχίζει η περίοδος αναπαραγωγής τους. Αυτός είναι και ο λόγος που θεωρείται πολύ σημαντικό να γίνεται επαγγελματική απεντόμωση στα σπίτια κάθε άνοιξη. Ειδικά αν ζεις σε μεγάλη πόλη, η απεντόμωση είναι μονόδρομος για να σωθείς από την εισβολή ανεπιθύμητων επισκεπτών. Λοιπόν, τι είναι αυτό που οδηγεί τα μυγάκια στο μπάνιο; Πώς μπαίνουν στο σπίτι και πώς μπορείς να τα αντιμετωπίσεις αποτελεσματικά; Αυτές τις ερωτήσεις θα επιχειρήσουμε να απαντήσουμε για να απελευθερωθεί και πάλι το μπάνιο σου.\nΕίναι γεγονός, πως δεν εισέρχονται όλα τα μυγάκια στο μπάνιο και γενικά στο σπίτι, λόγω των τροφίμων. Υπάρχει μια πολύ ιδιαίτερη κατηγορία που ονομάζεται μυγάκια φρεατίων, ή μυγάκια αποχετεύσεων. Τα μυγάκια αυτά τρέφονται με νεκρή οργανική ουσία, την οποία βρίσκουν άφθονη σε φρεάτια και σωληνώσεις. Σαν φυσική εξέλιξη των πραγμάτων, βρίσκουν σιγά σιγά το δρόμο προς την έξοδο των φρεατίων. Η έξοδος βρίσκεται στο μπάνιο σου κι έτσι καταλήγεις να αντιμετωπίζεις το πρόβλημα της εισβολής. Αυτό δε σημαίνει πως φταίει η έλλειψη καθαριότητας στο μπάνιο σου. Μπορεί να σημαίνει, όμως, πως δεν έχει γίνει πρόσφατα απολύμανση στα φρεάτια.\nΤο αποτέλεσμα, βέβαια, είναι πως δεν είναι υγιεινό να κυκλοφορούν στο μπάνιο σου αυτά τα μυγάκια. Και πολύ περισσότερο, δεν πρέπει σε καμία περίπτωση να εξαπλωθούν. Είναι επικίνδυνα για την υγεία σου και την υγεία των αγαπημένων σου προσώπων και δεν πρέπει να κυκλοφορούν ελεύθερα στο σπίτι. Συνεπώς, όταν δεις μυγάκια στο μπάνιο και υποψιαστείς πως βγαίνουν από τα φρεάτια, πρέπει να δράσεις αμέσως. Αν τα εξολοθρεύσεις και τους κλείσεις την είσοδο αρκετά νωρίς, πριν αναπαραχθούν, το πρόβλημα θα λυθεί πολύ εύκολα. Παρ’ όλα αυτά, θα εξακολουθήσει να υπάρχει κίνδυνος να επιστρέψουν, αν δε γίνει επαγγελματική απολύμανση στα φρεάτια και τις αποχετεύσεις.\nΤα μυγάκια υπονόμων είναι δύσκολος αντίπαλος, γιατί έχει την τάση να εμφανίζεται ξανά και ξανά, αφού εξολοθρευτεί. Για το λόγο αυτό, πρέπει κι εσύ να δείξεις αποφασιστικότητα και να ενεργήσεις με το σωστό τρόπο, για να απαλλαγείς από την παρουσία τους. Προτού καταφύγεις στη μυοκτονία, προμηθεύσου με ένα ισχυρό εντομοκτόνο σε σπρέι. Με αυτό, ψέκασε τα μυγάκια στο μπάνιο, αλλά μη σταματήσεις σε αυτό. Πρέπει να ψεκάσεις και μέσα στις σωληνώσεις, από όπου υπάρχουν ανοίγματα. Έτσι, θα εξολοθρεύσεις και όσα μυγάκια βρίσκονται κοντά στην έξοδο προς το μπάνιο σου.


Σέβεται Ρόντμαν ο Μονρό | Onsports.gr\nhome ΜπάσκετNBAΣέβεται Ρόντμαν ο Μονρό Κοινοποιήστε\nΣέβεται Ρόντμαν ο Μονρό\tΣυντάκτης: Δημήτρης Ρήγας\nΔημοσίευση: Παρασκευή, 13 Μαίου 2011 14.31\nΠριν από μερικές εβδομάδες οι Ντιτρόιτ Πίστονς απέσυραν τη φανέλα με το νούμερο 10 προς τιμήν του Ντένις Ρόντμαν.\tΟ παίκτης που φορούσε φέτος τη φανέλα με τον συγκεκριμένο αριθμό όμως, ο Γκρεγκ Μονρό, συνέχισε να τη φοράει κανονικά καθώς είχε εξασφαλίσει ειδική άδεια. Παρ’ όλα αυτά ο ίδιος ο νεαρός πήρε την απόφαση να αλλάξει νούμερο από την προσεχή αγωνιστική περίοδο με σκοπό να δείξει έμπρακτα τον σεβασμό του προς το πρόσωπο του Ντένις Ρόντμαν.\nΧαρακτηριστικά ήταν τα λόγια του: «Επειδή σέβομαι την προσφορά του Ρόντμαν όλα αυτά τα χρόνια που αγωνίστηκε, δεν θα φορέσω ξανά το 10 και θα πάρω ένα άλλο νούμερο».\tΚατηγορία: NBA


Pattaya Dive Centre (Πατάγια, Ταϊλάνδη) - Κριτικές\nΠατάγια: Bed and Breakfast\nΠατάγια: Αεροπορικά εισιτήρια\nΠατάγια: Όλα τα ξενοδοχεία\nΠατάγια: Προσφορές ξενοδοχείων\nΠατάγια: Ξενοδοχεία τελευταίας στιγμής\nΠατάγια: Οικογενειακά ξενοδοχεία\nΠατάγια: Θέρετρα σπα\nΞενοδοχεία 5 αστέρων: Πατάγια\nΞενοδοχεία 4 αστέρων: Πατάγια\nΞενοδοχεία 3 αστέρων: Πατάγια\nΠατάγια - Ξενοδοχεία Amari\nΠατάγια - Citrus Hotels\nΠατάγια - Ξενοδοχεία Centara Hotel & Resort\nΠατάγια - Ξενοδοχεία MGallery by Sofitel\nΠατάγια: Δημοφιλείς κατηγορίες\nΠατάγια: Φτηνά ξενοδοχεία\nΠατάγια: Ξενοδοχεία με τζακούζι\nΞενοδοχεία κοντά σε: The Sanctuary Of Truth (Prasat Sut Ja-Tum)\nΞενοδοχεία κοντά σε: Koh Lan (Coral Island)\nΞενοδοχεία κοντά στο (UTP) Αεροδρόμιο Ουταπάο\nΠατάγια: Όλα τα εστιατόρια\nPattaya Dive Centre: Εστιατόρια στην περιοχή\nΠατάγια: Όλες οι δραστηριότητες\nΔραστηριότητες κοντά σε: Pattaya Dive Centre\nPattaya Dive Centre, Πατάγια - Κριτικές\nPattaya Dive Centre\nΝο 9 από 53 Εκδρομές με σκάφος και θαλάσσια σπορ - Πατάγια\nΠεριηγήσεις, Εκδρομές με σκάφος και θαλάσσια σπορ, Υπαίθριες δραστηριότητες, Καταδύσεις και σνόρκελινγκ Περισσότερα\n219/3 Tipp Plaza Beach Road | Nongprue, Πατάγια, Ταϊλάνδη\n+66 38 422 133\nΚινέζικα (Απλοπ.) (30)\nΉταν η πρώτη μου κατάδυση. Ήμουν τόσο ενθουσιασμένος για την κατάδυση και ήταν αρκετά νευρικός επίσης. Αλλά στο τέλος, η εμπειρία που είχα είναι αξέχαστη. Ο εκπαιδευτής μου ήταν πολύ φιλότερος και με βοήθησε πολύ με την κατάδυση. Ήμουν κάτω από το νερό για περίπου...30 λεπτά. Ήταν μια εμπειρία! Είχα το γεύμα μου στη βάρκα. Στη συνέχεια, έπρεπε να πάω για Snorkeling, αλλά ένιωσα άρρωστος και αποφάσισα να μην πάω. Αν και δεν μπορούσα να κάνω το ψαροντούφεκο, θα ήθελα να θυμηθώ την κατάδυση σίγουρα. Σας ευχαριστώ Pattaya Dive Center!Περισσότερα\nΟ/η Kaelee2003, Manager του Pattaya Dive Centre, έχει απαντήσει σε αυτή την κριτικήΑπάντηση: πριν από 2 εβδομάδες\nΗ κριτική έγινε: 18 Αυγούστου 2018 μέσω κινητής συσκευής\nΗ καλύτερη βαθμολογία είναι δυνατή και περισσότερο από ότι για την καλύτερη γυναικεία δάσκαλο καταδύσεων thai Ann!\nΗ κατάδυση ήταν μία από τις καλύτερες εμπειρίες που κάναμε ποτέ στη ζωή μας, ενώ συναντήσαμε έναν από τους πιο καταπληκτικούς καθηγητές στη ζωή μας. Ένας από αυτούς ήταν η Ann η φίλη μου δεν μπόρεσε να κολυμπήσει και πολύ φοβισμένη με νερό. Αλλά η...Άν έβγαλε τον φόβο της φίλης μου και την αντικατέστησε με ένα χαμόγελο και ενθουσιασμό για καταδύσεις δίνοντας εκπληκτική βοήθεια, συμβουλές και αστεία αστεία. Ήμασταν πραγματικά ευγνώμονες που είχαμε έναν καθηγητή σαν την Ann στο πλευρό μας. Έκανε δυνατό ότι μπορούμε να έχουμε αυτήν την εκπληκτική εμπειρία και τις εικόνες που έκανε από εμάς όπου είναι εξαιρετική. Υπήρχαν και πολλοί άλλοι καταπληκτικοί δάσκαλοι. Θα δώσαμε αυτήν την εταιρεία και ιδιαίτερα την Ann ως δάσκαλο περισσότερο από την καλύτερη δυνατή βαθμολογία. Το φαγητό ήταν νόστιμο και αρκετό για ένα ολόκληρο πλήρωμα του πλοίου. Μια συμβουλή αν μπορείτε να είστε θαλασσοπόρος, πάρτε ένα χάπι εναντίον του στο κατάστημα (σας το παραδίδουν σε σας δωρεάν), αυτό θα κάνει το ταξίδι με πλοίο ακόμα πιο καταπληκτικό και ευκολότερο, ειδικά μετά από φαγητό haha. Απολαύστε την αίσθηση της επιπλέουν στον ωκεανό! Ευχαριστώ την AnnΠερισσότερα\nΟ/η Kaelee2003, Manager του Pattaya Dive Centre, έχει απαντήσει σε αυτή την κριτικήΑπάντηση: 20 Αυγούστου 2018\nJave να πω, κάθε φορά που έρχομαι στην Ταϊλάνδη, η κατάδυση με Pattaya Dive Center είναι απαραίτητη. Από τη στιγμή που περπατάτε στην πόρτα, αρχίζει η διασκέδαση. Όλο το προσωπικό είναι φιλικό και ενημερωμένο. Δεν μπορώ να συστήσω αρκετά. Αυτή τη φορά ταξίδεψα με το...12χρονο γιο μου και ήταν πολύ καλά φροντισμένος με την εισαγωγή του στον κόσμο της κατάδυσης. Και τώρα είναι ειδικευμένος Junior Open Water Diver. Χάρη στον Danny Stubbs, μια ευχαρίστηση όπως πάντα. Βλέπω όλους σύντομαΠερισσότερα\nΟ/η Kaelee2003, General Manager του Pattaya Dive Centre, έχει απαντήσει σε αυτή την κριτικήΑπάντηση: 5 Αυγούστου 2018\nΤο ανοικτό μάθημα μου\nΈλαβα την ανοικτή πορεία με τον Danny Stubbs. Πέρασα πολύ καλά. Σας ευχαριστούμε πολύ σίγουρα να συστήσετε καταδύσεις εδώ. Σίγουρα θα συνεχίσω τις καταδυτικές μου δεξιότητες για να βελτιώσω τις ικανότητές μου και να προσπαθήσω να γίνω τελικά εκπαιδευτής κατάδυσης. Μεγάλη εμπειρία για όλους.\nLeamington Spa, Ηνωμένο Βασίλειο\nΗ κριτική έγινε: 11 Ιουλίου 2018 μέσω κινητής συσκευής\nΕίχε μια λαμπρή ημέρα με αυτήν την εταιρεία. Ξυπνήσαμε και αποφασίσαμε ότι θέλαμε να κάνουμε καταδύσεις. Σκέφτηκε ότι θα ήταν πολύ αργά, αλλά αποφασίσαμε να τηλεφωνήσουμε σε αυτήν την εταιρεία για να δούμε αν μπορούσαμε. Είπαν ναι και σε 5 λεπτά το ταξί ήταν έξω...για να μας πάρει. Δεν ήταν ένας ισχυρός κολυμβητής και έτσι ήταν αρκετά νευρικός. Ο Άρνολντ ήταν υπέροχο να μας κρατά όλους ηρεμία, ασφάλεια, ευτυχία και είναι πραγματική πίστη στην εταιρεία. Χαίρομαι που το δοκίμασα ίσως θα το κάνω ξανά σε κάποιο σημείο. Η κολύμβηση με αναπνευστήρα ήταν επίσης πολύ διασκεδαστική. Το γεύμα ήταν καλό επίσης. Αξίζει να το εκτιμήσετε και θα το συνιστούσα ιδιαίτερα.Περισσότερα\nΉταν μια θαυμάσια εμπειρία που έπρεπε να μάθω μια ανοιχτή πορεία κατάδυσης με νερό. Οι οδηγίες μου Ο κ. Dan ήταν πολύ επαγγελματίας και εξηγούσε λεπτομερώς σε κάθε ερώτηση. Συνιστάται.\nΟ/η Kaelee2003, Manager του Pattaya Dive Centre, έχει απαντήσει σε αυτή την κριτικήΑπάντηση: 6 Ιουλίου 2018\nΥπέροχη εμπειρία της κατώτατης τιμής\nΜεγάλη ημέρα 3 εμπειρία στο νερό, χάρη στον κ. Dan. Καλό εκπαιδευτή με μεγαλύτερη δραστηριοποίηση και ενέργειας. Δεν θέλετε κάποιος άλλος για την πρώτη σας καταδύσεων. Επιτόπου και πολύ ασθενής. Το σκάφος ήταν καλά οργανωμένο και το πλήρωμα ήταν πολύ εξυπηρετικοί κάθε μέρα. Το συνιστώ...ανεπιφύλακτα! ! !Περισσότερα\nΟ/η Kaelee2003, Manager του Pattaya Dive Centre, έχει απαντήσει σε αυτή την κριτικήΑπάντηση: 21 Ιουνίου 2018\nΑρκετά καλό κέντρο καταδύσεων, μην περιμένετε το συλλέκτη στη στιγμή! Πάντα αργά! Καταδύσεις ήταν τέλεια, σαράβαλα, βαθιά βουτιά και παρασυρόμενων dive πολύ καλό! Σνακ στο σκάφος ήταν τοπικό φαγητό, δεν ήταν του γούστου μας! Διαφορετικά καλό δύο ημέρες καταδύσεις!Περισσότερα\nΟ/η Kaelee2003, Manager του Pattaya Dive Centre, έχει απαντήσει σε αυτή την κριτικήΑπάντηση: 3 Οκτωβρίου 2017\nΗ κριτική έγινε: 10 Σεπτεμβρίου 2017 μέσω κινητής συσκευής\nΉρθε να Pattaya κέντρο καταδύσεων για ολοκλήρωση ανοιχτή μου κοίτης. Η κράτηση ήταν εύκολο να γίνουν. Χρησιμοποιώντας αναφοράς μου από το Dive Ao Nang, την πορεία ήταν κλεισμένο. Ann μου ήταν ο εισηγητής για την ημέρα. Όπως εξήγησε τις ασκήσεις πολύ καλά και έδειξε μεγάλη...πολλαπλών τοπία, ενώ οι καταδύσεις. Ότι βοήθησε να περάσει το γκολφ και βοήθησε να έχουν μεγάλη των δοντιών. Σας ευχαριστώ, κ. Ann. Επιπλέον, το πλήρωμα του σκάφους ήταν πολύ ωραίο και το καλό " arroy "Περισσότερα\nΗ κριτική έγινε: 9 Ιουνίου 2017\nΤο Advanced Open Water Γκολφ\nΆρχισα από κράτηση επαναληπτικού μαθήματος. Είχε περίπου 15 χρόνια από τότε που είχα πάει για καταδύσεις και ήμουν αισθάνεσαι πραγματικά σκουριασμένα. Κατά την άφιξή τους στο κέντρο καταδύσεων, είπα ότι ήθελα να κάνω Advanced Open Water αλλά δεν ήμουν σίγουρος αν αυτό ήταν δυνατόν σε...δύο ημέρες. Το προσωπικό και οι εκπαιδευτές ήταν γρήγορη για να πω ότι δεν θα μπορούσε να κάνει την απόφαση μετά την πρώτη βουτιά και θα μπορούσαν να προσαρμόζει την πορεία για μένα. Ευελιξία τους και τον επαγγελματισμό τους βοήθησαν να επιστρέψουμε στη στρέψη του κατάδυση γρήγορα και να κερδίσετε μου Advanced Open Water πιστοποίησης. Όλα ότι η Ασία συνιστά Pattaya κέντρο καταδύσεων για όσους αναζητούν επαγγελματική dive μαθήματα πιστοποίησης. Η τοποθεσία είναι ιδανική για όσους δεν έχουν αρκετό χρόνο για να περάσετε στην Ταϊλάνδη. Μόνο περίπου μιάμιση ώρα από την Μπανγκόκ με άφθονο μετρίως τιμές καταλύματα γύρω από αυτό το κέντρο καταδύσεων είναι ιδανικό για ταξίδια.Περισσότερα\nΟ/η Kaelee2003, General Manager του Pattaya Dive Centre, έχει απαντήσει σε αυτή την κριτικήΑπάντηση: 10 Ιουνίου 2017\nΚοντινά ξενοδοχείαΔείτε και τα 495 κοντινά ξενοδοχεία\nΚοντινά εστιατόριαΔείτε και τα 1.250 κοντινά εστιατόρια\nPatrick's Belgian Restaurant & Steakhouse\nThe Sportsman Pub & Restaurant\nΚοντινά αξιοθέαταΔείτε και τα 401 κοντινά αξιοθέατα\nΔείτε και τα 495 κοντινά ξενοδοχείαΔείτε και τα 1.250 κοντινά εστιατόριαΔείτε και τα 401 κοντινά αξιοθέατα\nΛάβετε γρήγορα απαντήσεις από το προσωπικό του Pattaya Dive Centre και από προηγούμενους επισκέπτες.\nScuba Diving Pattaya\nScuba Rabbit Dive Center\nMermaids Dive Center Pattaya\nΚαταδύσεις και σνόρκελινγκ, Περιηγήσεις με σκάφος, Θαλάσσια σπορ, Περιηγήσεις με ταχύπλοο, Ημερήσιες εκδρομές


Αθλητικά Παρασκήνια, 1 Σεπτεμβρίου 2013 – The Panhellenic Post\nΜαριάννα Αξιοπούλου – Η δεύτερη πράξη της 3ης αγωνιστικής της Superleague παίζεται σήμερα με τέσσερα ματς. Το σερί του θέλει να διευρύνει ο Ολυμπιακός στη Λιβαδειά.\nΝίκος Αθανασίου – Με την διαιτησία του Χρήστου Μήτσιου, αλλά και του βοηθού του Δημήτρη Βέρρη τα είχαν στον Παναθηναϊκό με κύκλους της ομάδας να κάνουν λόγο για αλλοίωση αποτελέσματος.\n«Που είσαστε μέτοχοι; Που είσαι Βγενόπουλε»;\n– Με πανό που ανέβασαν οι οργανωμένοι οπαδοί του Παναθηναϊκού έδειξαν την αντίθεσή τους στους μετόχους που απέχουν, ονοματίζοντας και τον Ανδρέα Βγενόπουλο.\nΜε τέτοια Λεωφόρο, ο ΠΑΟ θα γίνει καλύτερος\nΒασίλης Σαμπράκος – Ο Βασίλης Σαμπράκος γράφει για την συμπεριφορά των οπαδών που δημιουργούν στον Παναθηναϊκό την ελπίδα να προλάβει να δει την καλή δουλειά που κάνει ο Αναστασίου.\n«Προσπαθήσαμε αλλά δεν τα καταφέραμε»\nΝίκος Αθανασίου – Και ο Ζέκα αναφέρθηκε στην προσπάθεια από πλευράς Παναθηναϊκού, ενώ ευχαρίστησε τον κόσμο για την συμπαράστασή του.\n«Αδικία για τα παιδιά»\nΝίκος Αθανασίου – Στην προσπάθεια των παικτών του στάθηκε ο τεχνικός του Παναθηναϊκού Γιάννης Αναστασίου λέγοντας πως αδικούνται με το 1-1.\nΟνειρεμένο ξεκίνημα (vid)\nΓιώργος Καραμάνος – Με επτά γκολ ενεργητικό οι Νότιοι του Ράφα επαληθεύουν από την αρχή τις φιλοδοξίες κορυφής. Πρώτο γκολ Ιγουαΐν, υπέροχος Χάμσικ.\nΤης γκέλας… το κάγκελο!\nΝίκος Αθανασίου – Ο Παναθηναϊκός προηγήθηκε με κόντρα, η αήττητη Βέροια ισοφάρισε με… καραμπόλα που ξεκίνησε από oφσάιντ και το 1-1 στην Λεωφόρο μεγαλώνει τον… πράσινο προβληματισμό!\nΣτις καθυστερήσεις… ήταν Παρί!\nΛευτέρης Ντανοβασίλης – Η Παρί τα… χρειάστηκε, όμως με δύο γκολ στις καθυστερήσεις (90+1′ Ραμπιό, 90+3′ Ιμπραΐμοβιτς) επιβλήθηκε 2-0 της Γκινγκάμπ.\nΜέσα ο Ουρτάδο, έξω ο Λισγάρας\nΦώτης Καρακούσης – Με τον Φρανσίσκο Εμίλιο Ουρτάδο να επιστρέφει και τον Χρήστο Λισγάρα να μένει εκτός λόγω τιμωρίας, ανακοινώθηκε η αποστολή του Αστέρα για το Κυριακάτικο ματς με τον Απόλλωνα στη Τρίπολη.


Πληροφορίες ότι το Φανάρι ζήτησε την παραίτηση του αρχιεπισκόπου Αμερικής - TheNewspaper.gr\n-163 min. ago-Σχεδόν 6.000 κρούσματα κορωνοϊού το τελευταίο 24ωρο\n-124 min. ago-Πέθανε σε ηλικία 97 ετών ο πρώτος πρόεδρος και ήρωας της ανεξαρτησίας της χώρας\n-105 min. ago-Ήχησαν σειρήνες της αεράμυνας στο νότιο Ισραήλ\n-103 min. ago-Συνελήφθη 37χρονη που αποσπούσε χρήματα προσποιούμενη τη χρηματίστρια\n-86 min. ago-Περισσότεροι από 2.300 θάνατοι σε 24 ώρες\n-48 min. ago-Να προετοιμαστούμε τόσο για τον διάλογο όσο και για τη σύγκρουση με τις ΗΠΑ\n-29 min. ago-Η Βουλγαρία διατηρεί το βέτο για την έναρξη ενταξιακών διαπραγματεύσεων των Σκοπίων με την Ε.Ε.\n-27 min. ago-Καταδικάστηκε ο «ψευδομουφτής» της Ξάνθης\nΠρώτη καταχώρηση: Κυριακή, 25 Νοεμβρίου 2018, 19:06\nΤελευταία ενημέρωση: Κυριακή, 25 Νοεμβρίου 2018, 19:08\nΗ Άγκυρα θα επιδιώξει να αγοράσει ρωσικά μαχητικά εάν τερματιστεί η συμμετοχή της στο πρόγραμμα των F-35


Slideshow: Tα πιο cool easter eggs από το Spider-Man: Far From Home\nSpider-Man: Far From Home 27/07/2019\nΜε το "Spider-Man: Far From Home" να παίζεται για λίγο καιρό στους κινηματογράφους ώστε να μπορούμε πια να μιλήσουμε με ασφάλεια, ήρθε η στιγμή να ρίξουμε μια ματιά στα πιο κουλ μυστικά της ταινίας.\nO JJJ στο MCU\nΊσως ένα από τα καλύτερα και πιο άξαφνα cameos που έχουμε δει στο MCU. Ο J.K.Simmons ως J. Jonah Jameson επέστρεψε στον κόσμο του Spider-Man στα mid-credits του Far From Home, και μάλιστα στον ίδιο ρόλο που είχε στην τριλογία του Sam Raimi. Σε αυτήν την εκδοχή του, φαίνεται να διαχειρίζεται την Daily Bugle ως ένα δημοσιογραφικό μέσο με ψεύτικες ειδήσεις και όχι ως τη γνωστή μεγάλη εφημερίδα από τα κόμικς. Παρόμοιο σκηνικό με την Daily Bugle είδαμε και στο πρόσφατο παιχνίδι Spider-Man του PS4.\nH αποκάλυψη της ταυτότητας\nΑυτή δεν είναι η πρώτη φορά που ο κόσμος μαθαίνει ποιος είναι ο Spider-Man, μιας και στα κόμικς τουλάχιστον έχει ξανασυμβεί. Κατά τη διάρκεια του Civil War, ο Peter αποκάλυψε οικειοθελώς ποιος είναι, προσπαθώντας να δείξει την υποστήριξή του για το Superhuman Registration Act. Με πολλά άσχημα να συμβαίνουν ως αποτέλεσμα, θυσίασε την ζωή του, όπως ήταν τότε, στον δαίμονα Mephisto, ώστε να τον βοηθήσει να κάνει τους πάντες να ξεχάσουν. Θα είναι ενδιαφέρον να δούμε πώς ακριβώς θα ανταποκριθεί σε αυτό το θέμα ο Peter του MCU.\nΗ μαύρη στολή, που η SHIELD σχεδιάζει για τον Peter, εμπνέεται από το Spider-Man Noir των κόμικς, αν και της λείπει το παλτό. Μια ακόμα εκδοχή της είδαμε στο Spider-Man: Into the Spider-Verse.\nΟ Mysterio χρησιμοποιεί την ύπαρξη του multiverse για να δικαιολογήσει την εμφάνισή του, αν και είναι όλα ψέματα. Βέβαια, οι ονομασίες για τη Γη του και την δική μας, έρχονται κατευθείαν από τα κομικς. Στη σκηνή ο Mysterio δίνει περισσότερες πληροφορίες για τον κόσμο από τον οποίο ήρθε - την Earth 833. Ο δικός μας κόσμος (στον οποίο διαδραματίζεται το MCU) ονομάζει Earth-616. Στα κόμικς, η Earth-833 είναι το σπίτι του Spider-UK, γνωστός και ως William "Billy" Braddock.\nΑν και η ταινία βγάζει το multiverse του Mysterio ψέμα, γνωρίζουμε ήδη ότι υπάρχει, καθώς αναφορές του έχουμε δει στα Doctor Strange και Ant-Man.\nΟ ηθοποιός Peter Billingsley επέστρεψε στον ρόλο του William Ginter Riva από το Iron Man μετά από 11 χρόνια.\nNed & Betty\nΟι Ned και Betty έχουνε το δικό τους μικρό ρομάντζο να παίζει στην ταινία, το οποίο ήταν μια μικρή αναφορά στα κόμικς που η Betty Brant και ο Ned 'Hobgoblin' Leeds παντρεύτηκαν για λίγο. Το αν ο MCU Ned είναι μεταφορά του Ned Leeds δεν γνωρίζουμε ακόμα με βεβαιότητα, αλλά τα ονόματα ταιριάζουν ώστε να βγάζει νόημα αυτό το μικρό easter egg.\nΤα Elementals μπορεί να είναι ψεύτικα στην ταινία, αλλά στα κόμικς είναι πραγματική απειλή και οι μορφές τους στην ταινία είναι άμεσα εμπνευσμένες από το πρωτότυπο υλικό - ειδικά από τους Hydro-Man και Molten-Man.\nΜερικές αναπάντεχες συνδέσεις έγιναν και με την ταινία Captain Marvel. Ο Fury ζητά τον σεβασμό του Peter όταν αυτός ρωτάει πού είναι η CM, ενώ αργότερα σε άλλη σκηνή αναφέρει ότι υπάρχουν κρυμμένοι Kree στην Γη. Επιπλέον, στην post-credits σκηνή αποκαλύπτεται ότι ο Fury και η Maria Hill είναι στην πραγματικότητα Skrulls, οι Talos και Soren - φίλοι των Fury/Hill/CM από το Captain Marvel - ενώ ο Fury βρίσκεται στο διάστημα και χτίζει έναν τεράστιο διαστημικό σταθμό. Αποκαλύφθηκε ότι ο Fury στην κηδεία του Tony Stark στο Endgame, ήταν ο πραγματικός και όχι ο Talos, αλλά είναι άξιο συζήτησης για το πόσο καιρό τώρα συμβαίνει αυτή η εναλλαγή μεταξύ τους.\nSWORD & Alpha Flight\nΗ αποκάλυψη ότι ο Fury βρίσκεται στο διάστημα και συνεργάζεται με τους Skrulls, ίσως είναι σημάδι της εισαγωγής του SWORD και της ομάδας Alpha Flight. Η SWORD ήταν διαστημικός σταθμός της SHIELD που προστάτευε την Γη από εξωγήινες απειλές, κάτι που συμβαίνει συχνά πυκνά τα τελευταία χρόνια στο MCU. Ίσως επίσης είναι η βάση για τη δημιουργία της Alpha Flight της Captain Marvel, που εξυπηρετεί τα τελευταία χρόνια στα κόμικς τον ίδιο σκοπό.\nΗ σκηνή με τον Fury να χαλαρώνει σε μια παραλία-ολόγραμμα, μας τρόμαξε λίγο καθώς μας θύμισε το Project TAHITI της σειράς Agents of SHIELD. Στην σειρά βλέπαμε ακριβώς έτσι τον Coulson όταν προσπαθούσε να θυμηθεί τι έγινε μετά τον θάνατό του στην πρώτη ταινία Avengers. Ο Fury είχε δημιουργήσει τεχνητές αναμνήσεις από διακοπές σε παραλία στον Coulson, ώστε να μην θυμάται την άσχημη εμπειρία της νεκρανάστασής του. Αυτή είναι η πρώτη φορά που βλέπουμε τις ταινίες του MCU να αναφέρονται στην σειρά του ABC και όχι το ανάποδο.\nΗ προστασία του Fury\nTo να χρησιμοποιεί ο Fury κάποιον σωσία ώστε να προστατευτεί, δεν είναι κάτι νέο, απλά στα κόμικς δεν χρησιμοποιεί Skrulls γι' αυτήν την δουλειά, αλλά τα ανδροειδή LMD (Life Model Decoys). Τα LMDs ήταν μία από τις βασικές ιστορίες σε παλαιότερη σεζόν του Agents of SHIELD.\nΟυκ ολίγες ήταν οι αναφορές και σε άλλους χαρακτήρες του MCU, εκτός του Iron Man. Η ταινία ξεκίνησε με ένα βίντεο φόρο τιμής προς του χαμένους Avengers, όπου μάθαμε ότι ακόμα κι ο Captain America θεωρείται νεκρός (αν και δεν είναι). Επιπλέον, οι Thor, Doctor Strange και Captain Marvel ενημερωνόμαστε ότι είναι αρκετά απασχολημένοι ώστε να μην μπορούν να βοηθήσουν τον Peter. Η Pepper Potts φαίνεται να συνεχίζει τη δουλειά της στην Stark Industries, καθώς βλέπουμε να στέλνει μια τεράστια επιταγή προς την φιλανθρωπική οργάνωση της May, ενώ ο Happy διαπιστώνει ότι δεν είναι τόσο εύκολο να χειρίζεσαι μια ασπίδα όσο το κάνει να φανεί ο Captain.\nΣτα κόμικς, η May επίσης τρέχει μια φιλανθρωπική οργάνωση κάποια στιγμή. Κάποτε δούλευε σε κατάλυμα αστέγων, το FEAST, μέχρι που αποκαλύφθηκε ότι ο ιδρυτής του, Martin Li, ήταν ο εγκληματίας Mister Negative. Αργότερα, η May ξεκίνησε την Ben Parker Foundation με την χρηματική βοήθεια του τότε βιομηχάνου, Peter.\nO θείος Uncle Ben δεν αναφέρεται ιδιαίτερα στα νέα Spider-Man, αν και αφήνεται να εννοηθεί τι έχει συμβεί. Αυτήν τη φορά όμως είχαμε ένα μικρό easter egg στην βαλίτσα του Peter που έχει τα μονογράμματα BFP, ή αλλιώς Benjamin Franklin Parker.\nΟ Happy γεμάτος χαρά επιλέγει AC/DC να παίξει στο αεροπλάνο όταν ο Peter παίρνει τα πάνω του κι ετοιμάζεται για την αποστολή του. Η επιλογή της μουσικής ήταν ξεκάθαρη αναφορά στην αγαπημένη μουσική του Tony, που ουκ ολίγες φορές τον βλέπαμε υπό την μουσική του δημοφιλούς συγκροτήματος σε διάφορες επικές σκηνές του. Φυσικά, ο Peter ποτέ δεν θα γίνει Iron Man και έτσι γρήγορα μας βγάζει από την ατμόσφαιρα ονομάζοντας το συγκρότημα ως Led Zeppelin.\nΦτιάχνοντας την νέα στολή\nΗ ταινία καθιστά ξεκάθαρο ότι κανείς δεν μπορεί να αντικαταστήσει τον Tony Stark, παρόλα αυτά η σκηνή στο αεροπλάνο με τον Peter να ψάχνει τα ολογράμματα για να φτιάξει τη νέα του στολή, μας συγκίνησε λίγο παραπάνω, καθώς για λίγο μας θύμισε τα παλιά..\nΒόλτες στον αέρα\nΣτο τέλος της ταινίας, ο Peter πάει μια βόλτα με την MJ ανάμεσα από τους ουρανοξύστες του Μανχάταν - η διαφορά με την ίδια σκηνή στην τριλογία του Raimi έρχεται στο ότι αυτή η διαφορετική MJ, δεν χάρηκε και πολύ την βόλτα της. Επίσης, ενώ ο Spider-Man κρεμιέται από κτίριο σε κτίριο, τον βλέπουμε να τραβάει μια selfie στην χαρακτηριστική πόζα από το παιχνίδια Spider-Man για το PS4.\nΈρχεται το sequel\nΞανά προς το τέλος της ταινίας, ανάμεσα από τα κτίρια παίζει μια διαφήμιση που γράφει '1->2->3->? Ανυπομονούμε να δείτε τι έρχεται μετά!'. Η Marvel Studios μας προετοίμασε για τις εκπληκτικές after credits σκηνές της ταινίας, αλλά φαίνεται και να επιβεβαίωσε την ύπαρξη μιας ακόμα ταινίας Spider-Man.


Σύλλογος Πολυτέκνων Ν. Θεσ/νίκης, "ΟΙ ΑΓΙΟΙ ΠΑΝΤΕΣ" | Σύλλογος Πολυτέκνων Ν. Θεσ/νίκης. | Σελίδα 2\nPosted on 12 , Μαΐου , 2017 by Οι Άγιοι Πάντες\nΚΕΝΤΡΙΚΟΣ ΣΥΛΛΟΓΟΣ ΠΟΛΥΤΕΚΝΩΝ Θεσσαλονίκη 12/05/2017\nΟ Δήμος Νεάπολης – Συκεών σε συνεργασία με το Πολυδύναμο Κέντρο Νεολαίας προσφέρουν μαθήματα των τριών βασικών ενοτήτων στους Η/Υ. Εδώ θα βρείτε ολόκληρη την επιστολή με την προσφορά τους προς τα μέλη του Συλλόγου μας.\nΗ παρουσία του κόσμου ήταν συγκινητική και μπορούμε να ισχυριστούμε , ότι η συγκέντρωση αυτή ήταν μια επάξια συνέχεια της αντίστοιχης περυσινής εκδήλωσης\n«Μένουμε Έλληνες και Ορθόδοξοι». Κάθε ηλικίας άτομα προσήλθαν, με έκδηλη την αγωνία για την πορεία που προσπαθούν μερικοί εντελώς ανιστόρητα και αθεμελίωτα να οικοδομήσουν, αποδομώντας αρχές και αξίες μέσα στο θεσμό της Παιδείας.\nΟλοκλήρωσε δε την εισήγησή της με την πεποίθηση, πως «σήμερα διατρανώνουμε μαζί με τον ποιητή την Πίστη μας, ότι “Μνήμη του λαού μου σε λένε Πίνδο και σε λένε Άθω„. Και θυμόμαστε τον άξιο ιεράρχη, μακαριστό Αρχιεπίσκοπο Χριστόδουλο που ό,τι βλέπουμε σήμερα με αποτροπιασμό να συμβαίνει στην παιδεία , το είχε προεξαγγείλει, ως προφήτης, μια εικοσαετία πριν.\n«Σήμερα, όμως, που “να έγιναν ξάφνου τα λεμόνια πικρολέμονα„ εδώ, από τη\nΘεσσαλονίκη διασαλπίζεται το σωτήριο «ο καθείς και τα όπλα του» και η βεβαιότητα\nΤέλος, ο Μητροπολίτης Σισανίου και Σιατίστης κ. Παύλος στην ομιλία του επεσήμανε: «Είναι σημαντικό να δούμε τη σημερινή παιδεία μέσα από το χθες. Να δούμε αν καλλιεργήθηκε περισσότερο ή υποτιμήθηκε βαναυσότερα. Η Παιδεία στον τόπο μας έχει τελειώσει. Το σημερινό εκπαιδευτικό σύστημα δεν υπηρετεί την παιδεία, υπηρετεί την παραγωγή, διαστρέφει την προσωπικότητα του μαθητή και τον αντιμετωπίζει, όχι ως προσωπικότητα, αλλά σαν ηλεκτρονικό υπολογιστή. Το μοναδικό κριτήριο των εκπαιδευτικών μεταρρυθμίσεων: ο τρόπος της εισόδου στις Ανώτατες Σχολές». «Οι μαθητές απορρίπτουν το σχολείο: Γιατί δεν τούς αγγίζει, δεν ασχολείται με τα προβλήματα τους, δεν καλλιεργεί την προσωπικότητα τους, αλλά τούς οδηγεί στον ανταγωνισμό και υπονομεύει την επικοινωνία και την μεταξύ τους φιλία». «Το φαινόμενο του σχολικού εκφοβισμού πού προσπαθούμε να αντιμετωπίσουμε είναι μια ακόμη ένδειξη της παρακμής της Παιδείας μας και της αποτυχίας του παιδευτικού ρόλου του σημερινού εκπαιδευτικού συστήματος. Επιβεβαιώνει ότι το εκπαιδευτικό σύστημα δεν ασχολείται με τον μαθητή». «Ο λόγος του Αγίου Γρηγορίου του Θεολόγου: «Ποιήσατε δικαιοσύνης ὅπλον καί μή θανάτου τήν παίδευσιν…» είναι ο πιο καίριος λόγος πού ακούστηκε για την Παιδεία. Είναι το μέτρο αξιολόγησης της Παιδείας». «Ένας άλλος συγκλονιστικός λόγος: “Πᾶσά τε ἐπιστήμη χωριζομένη δικαιοσύνης καὶ τῆς ἄλλης ἀρετῆς πανουργία, οὐ σοφία φαίνεται7„ των αρχαίων προγόνων μας, έρχεται να επιβεβαιώσει τα ανωτέρω, αλλά και να ερμηνεύσει το κατάντημα της πατρίδας μας σήμερα. Η πατρίδα μας σήμερα καταστράφηκε από αυτούς που έχουν τη γνώση, την επιστήμη, αλλά που δεν έχουν ΑΡΕΤΗ.\n2) Την προσπάθεια να ξαναγραφτεί η ιστορία του τόπου μας, χωρίς να λαμβάνονται υπ΄ όψιν όσα χαρακτηρίζουν την ιδιοσυστασία του λαού μας, νοηματοδότησαν τη ζωή του, δημιούργησαν το πολιτισμικό του στίγμα και τον εκράτησαν όρθιο στην ιστορική του διαδρομή, όπως είναι\n: η πίστη στον Χριστό μας και η αγάπη προς την πατρίδα μας και τις παραδοσιακές διαχρονικές μας αξίες, το φιλότιμο, το ασκητικό πνεύμα, η κοινοτική οργάνωση και η οικογενειακή ζωή.\n3) Το θρησκευτικό μας αποχρωματισμό με τη μετάλλαξη του μαθήματος των θρησκευτικών, το οποίο μετατρέπεται σε πανθρησκευτική κατήχηση με κύριο εργαλείο τα λεγόμενα «νέα προγράμματα», τα οποία ο ίδιος ο Αρχιεπίσκοπος Αθηνών και πάσης Ελλάδος κ. Ιερώνυμος τα εχαρακτήρισε «επικίνδυνα και απαράδεκτα». Μάλιστα οι Ορθόδοξοι Χριστιανοί Έλληνες υφιστάμεθα σε αυτό το ζήτημα δυσμενή μεταχείριση μεροληπτικής συμπεριφοράς, διότι τα\n«νέα προγράμματα» θα ισχύσουν μόνο για τους Ορθόδοξους\nΧριστιανούς και όχι για τους αλλοδόξους και τους ετεροθρήσκους.\n4) Την αποδόμηση του ίδιου του πυρήνα της ανθρώπινης υποστάσεως. Η διαφήμιση οποιασδήποτε εκτροπής στα σχολεία μέσω επισήμου προγράμματος του Υπουργείου Παιδείας για τις λεγόμενες\n«έμφυλες ταυτότητες» στοχεύει στην ανατροπή της ανθρώπινης οντολογίας και φυσιολογίας.\nPosted on 10 , Μαΐου , 2017 by Οι Άγιοι Πάντες\nΚΕΝΤΡΙΚΟΣ ΣΥΛΛΟΓΟΣ ΠΟΛΥΤΕΚΝΩΝ Θεσσαλονίκη 10/05/2017\nΣας ενημερώνουμε ότι στην αποθήκη 14 στο λιμάνι προσφέρονται έτοιμες παιδικές τροφές σε βαζάκι, γερμανικής εταιρείας. Όσοι ενδιαφέρονται μπορούν να παραλάβουν από την αποθήκη τις τροφές τις ημέρες Δευτέρα, Τετάρτη και Σάββατο και ώρες 10:00 έως 15:00.


Κύρτσος: Ο Κυμπουρόπουλος θα βγει πρώτος με κοινωνικά κριτήρια !!! [video] - ΑμεΑ Care\nΑρχική/Επικαιρότητα/Κύρτσος: Ο Κυμπουρόπουλος θα βγει πρώτος με κοινωνικά κριτήρια !!! [video]\nΚαλεσμένος του Αιμίλιου Λιάτσου στο Κontra Channel ήταν χθες το βράδι ο υποψήφιος ευρωβουλευτής της Νέας Δημοκρατίας Γιώργος Κύρτσος.\nΌταν δημοσιογράφος στο πάνελ της εκπομπής του επισήμανε ότι οι δημοσκοπήσεις φέρνουν πρώτο στις προτιμήσεις τον Στέλιο Κυμπουρόπουλο, ο κ. Κύρτσος είπε:\n«Εντάξει, ο Κυμπουρόπουλος θα βγει με κοινωνικά κριτήρια πρώτος. Δεν υποκλινόμαστε στην πολιτική σοφία του. Υποκλινόμαστε στον κοινωνικό συμβολισμό του Κυμπουρόπουλου και ταυτόχρονα στην πολιτική προσφορά του Μεϊμαράκη».


Πιτ Μπούτιτζιτζ : Το ανερχόμενο αστέρι των Δημοκρατικών θα γίνει ο πρώτος ανοικτά ομοφυλόφιλος υπουργός στις ΗΠΑ - sofokleous10.gr\nΟ πρώην υποψήφιος για το χρίσμα των Δημοκρατικών Πιτ Μπούτιτζιτζ επιλέχθηκε από τον νεοεκλεγέντα πρόεδρο των ΗΠΑ Τζο Μπάιντεν για να αναλάβει το υπουργείο Μεταφορών και πρόκειται να είναι το πρώτο μέλος της αμερικανικής κυβέρνησης που είναι ανοικτά ομοφυλόφιλος.\nΟ Μπάιντεν και η αντιπρόεδρός του Κάμαλα Χάρις θα παρουσιάσουν τον 38χρονο Μπούτιτζιτζ από το Γουίλμινγκτον του Ντέλαγουερ σήμερα, όμως ο διορισμός τους θα πρέπει να επικυρωθεί από τη Γερουσία.\nΣχεδόν άγνωστος στο ευρύ κοινό ως τον Απρίλιο του 2019 όταν ανακοίνωσε την υποψηφιότητά του για το χρίσμα του Δημοκρατικού Κόμματος στις προεδρικές εκλογές, ο Μπούτιτζιτζ, πρώην στρατιωτικός που έχει υπηρετήσει και στο Αφγανιστάν, έχει κάνει μια εντυπωσιακή πορεία.\nΟ πρώην αντιπρόεδρος κατάφερε τελικά να κερδίσει το χρίσμα και ο Μπούτιτζιτζ αποσύρθηκε από τις προκριματικές στις αρχές Μαρτίου, δίνοντας σημαντική ώθηση στον κατά 40 χρόνια μεγαλύτερό του υποψήφιο.\n“Μου θυμίζει τον γιο μου, Μπο”, που πέθανε από καρκίνο στον εγκέφαλο, είχε δηλώσει τότε ο Μπάιντεν. “Είναι το καλύτερο κομπλιμέντο που θα μπορούσα να κάνω σε έναν άνδρα”, είχε προσθέσει έχοντας στο πλευρό του τον Μπούτιτζιτζ, ανερχόμενο αστέρι των Δημοκρατικών, που έχει περάσει από το Χάρβαρντ, την Οξφόρδη και την εταιρεία McKinsey.


ΗΠΑ -Αργοπορία στους εμβολισμούς: Κυρώσεις για νοσοκομεία που δεν έχουν χορηγήσει τις δόσεις που τους έχουν διανεμηθεί | ΚΟΣΜΟΣ | iefimerida.gr\nΗΠΑ -Αργοπορία στους εμβολισμούς: Κυρώσεις για νοσοκομεία που δεν έχουν χορηγήσει τις δόσεις που τους έχουν διανεμηθεί\nΠερισσότερα από τα δύο τρίτα των 15 εκατομμυρίων δόσεων εμβολίων κατά της covid-19, που έχουν σταλεί σε νοσοκομεία στις ΗΠΑ, δεν έχουν χρησιμοποιηθεί.\nΑυτό ανακοίνωσαν χθες, Δευτέρα, αξιωματούχοι, την ώρα που οι κυβερνήτες της Νέας Υόρκης και της Φλόριντα προειδοποίησαν ότι θα επιβληθούν κυρώσεις σε όσα νοσοκομεία δεν διαθέτουν γρήγορα τα εμβόλια.\nΚΟΣΜΟΣ 04/01/2021 21:44\nΚΟΣΜΟΣ 05/01/2021 08:34\nΣτη Νέα Υόρκη τα νοσοκομεία πρέπει να χορηγούν τα εμβόλια μέσα σε μία εβδομάδα αφού τα λάβουν, σε διαφορετική περίπτωση θα τους επιβάλλεται πρόστιμο και θα μειώνεται ο αριθμός των επόμενων δόσεων που πρόκειται να λάβουν, δήλωσε ο κυβερνήτης της πολιτείας Άντριου Κουόμο. Δεν θέλω τα εμβόλια σε ένα ψυγείο ή σε έναν καταψύκτη. Τα θέλω στο μπράτσο κάποιου, τόνισε. Αν δεν μπορείτε να το κάνετε αυτό, τότε δημιουργούνται ερωτήματα για την αποτελεσματική λειτουργία του νοσοκομείου.\nΣυνολικά τα νοσοκομεία της Νέας Υόρκης έχουν χορηγήσει λιγότερες από τις μισές δόσεις που τους έχουν διανεμηθεί. Στη Φλόριντα, όπου προτεραιότητα στον εμβολιασμό έχει δοθεί στους ηλικιωμένους έναντι πολλών εργαζομένων πρώτης γραμμής, ο κυβερνήτης Ρον ΝτεΣάντις ανακοίνωσε ότι η πολιτεία θα δίνει περισσότερα εμβόλια στα νοσοκομεία που τα χορηγούν πιο γρήγορα. Τα νοσοκομεία που δεν κάνουν καλή δουλειά στη χορήγηση του εμβολίου θα δούνε τις δόσεις τους να μεταφέρονται σε άλλα νοσοκομεία που κάνουν καλή δουλειά, τόνισε.\nΣτη Φλόριντα έχει χορηγηθεί λιγότερο από το ένα τέταρτο του 1,14 εκατομμυρίου δόσεων που έχουν δοθεί στην πολιτεία και οι αρχές σκοπεύουν να προσθέσουν επιπλέον 1.000 νοσηλευτές στο προσωπικό που συμμετέχει στην εκστρατεία εμβολιασμού. Οι ιατρικές αρχές είναι αντιμέτωπες με τις επιφυλάξεις των πολιτών, αλλά και κάποιων υγειονομικών, απέναντι στα εμβόλια που αναπτύχθηκαν σε τόσο γρήγορο χρονικό διάστημα. Όμως Αμερικανοί αξιωματούχοι έχουν αναφέρει και επιχειρησιακά προβλήματα στη μεγαλύτερη εκστρατεία εμβολιασμού στην ιστορία των ΗΠΑ. Το πραγματικό πρόβλημα είναι να πάει (το εμβόλιο) στους ανθρώπους που το θέλουν, σχολίασε ο κορυφαίος ανοσολόγος των ΗΠΑ Άντονι Φάουτσι μιλώντας στο MSNBC. Δεν βρισκόμαστε στο σημείο που θα θέλαμε. Δεν υπάρχει αμφιβολία γι' αυτό. Δεν νομίζω ότι μπορούμε να ρίξουμε τις ευθύνες στην επιφυλακτικότητα των πολιτών απέναντι στα εμβόλια, εξήγησε.\nΔΙΑΒΑΣΤΕ ΠΕΡΙΣΣΟΤΕΡΑ ΗΠΑ εμβόλια Κορωνοϊός διάθεση


Φανταστικοί Ήχοι | judas mohawk\nΣτα μαθηματικά, ένας φανταστικός αριθμός είναι ένας μιγαδικός αριθμός, το τετράγωνο του οποίου είναι ένας αρνητικός πραγματικός αριθμός. Στην μουσική, ένας φανταστικός ήχος είναι ένας ήχος βγαλμένος απ’την ψυχεδέλεια των ’60s, το kraut και πολλά σκονισμένα ελληνικά βινύλια, πολλαπλασιασμένος με ηλεκτρονικά ηχοτοπία, το αποτέλεσμα του οποίου είναι ένας θετικότατος πραγματικός και ολοκαίνουριος ήχος. Ο Άγγελος Μπαλτάς, κάνεις τις φανταστικές του πράξεις και μας εξηγεί.\nΟι “Φανταστικοί Ήχοι” κυκλοφορούν σε διπλό βινύλιο με bonus cd και σε digital album. Που μπορεί να τα βρει κάποιος και σε ποια τιμή;\nO δίσκος έχει σχεδόν εξαντληθεί, οι τελευταίες κόπιες είναι διαθέσιμες από το site της Inner Ear και κοστίζουν 20 ευρώ έκαστη.\nΤο ντεμπούτο σου «Masters of the universe» του 2008 το διέθεσες μόνος σου προς ελεύθερο download το οποίο ξεπέρασε τα 15,000 downloads. Πως ακριβώς πιστεύεις θα φανεί πολύτιμη η δισκογραφική στο καινούριο σου υλικό;\nΣτο να δημιουργήσει ένα συλλεκτικό αντικείμενο και να το προωθήσει με διαφορετικό τρόπο.\nΓιατί να βγάλει κάποιος τη μουσική του σε βινύλιο ενώ το φορμάτ είναι εξ αρχής ψηφιακό;\nΓια τον αναλογικό ήχο και την αισθητική του αντικειμένου.\nΗ επιστροφή στο βινύλιο, είναι η προσπάθεια της μουσικής βιομηχανίας να εκμεταλλευτεί ότι προλάβει προτού καταρρεύσει ή πιστεύεις δεν θα γίνουμε μάρτυρες ενός τέτοιου συμβάντος;\nΔεν ξέρω αν θα υπάρξει ολική κατάρρευση των μεγάλων εταιριών, πάντως η αυτοδιάθεση του δημιουργού είναι ένα πολύ σημαντικό βήμα προς τα εμπρός. Η επιστροφή στο βινύλιο είναι περισσότερο σημείο των καιρών, παρά αποτέλεσμα των κινήσεων της μουσικής βιομηχανίας.\nΕίμαστε στην εποχή της εικόνας. Πως και δεν ακολούθησες την τακτική συνοδευτικού οπτικού υλικού στην μουσική σου;\nΥπήρχε ένα ωραίο VJ σετ για τα live αλλά ο Mickey Dreamkey έφυγε μόνιμα στο Λονδίνο, οπότε δεν ξέρω τι θα γίνει με αυτό πλέον. Προς το παρόν επικεντρώνομαι στις καινούριες κυκλοφορίες.\nΓιατί επέλεξες για το εξώφυλλο σου ένα έμβρυο σε συμπαντικό τοπίο;\nΔεν το επέλεξα εγώ, είναι δημιουργία του γραφίστα και αδελφικού φίλου Mickey Dreamkey. Εγώ απλώς το ενέκρινα.\nΠοιες εικόνες και ποια καθημερινότητα κρύβονται πίσω από το κομμάτι σου «Ηorizon unfolding»;\nΟι εικόνες έχουν να κάνουν με τη φαντασία του ακροατή, για μένα ήταν άλλη μια συνηθισμένη μέρα μπροστά στον υπολογιστή. Το κομμάτι είναι ένας φόρος τιμής στους NEU.\nΨάχνοντας στο internet για σένα, πέσαμε πάνω σε μια συμμετοχή σου με την ηχοκρατορία του DJ Alx για τον δίσκο «The Escape Key». Πως προέκυψε αυτό και ποια η σχέση σου με το εγχώριο hip hop;\nΓνωρίζω τον Βαλάντη και τον Τάκη πολλά χρόνια, από τις αρχές των TXC και των ZN. Μερικές φορές δουλεύουμε διάφορα με τον ALX, άλλα όχι τόσο συστηματικά όσο θα θέλαμε, ο καθένας έχει διάφορα projects που τρέχουν και συνήθως χανόμαστε για μήνες. Θέλουμε να φτιάξουμε έναν εσωτερικό, ψυχεδελικό instrumental hip-hop δίσκο, ίσως γίνει κάποια στιγμή.\nΣτο παρελθόν έχεις αναφέρει ότι ο χρόνος δεν είναι γραμμικός. Οπότε ουσιαστικά δεν υπάρχει «πριν», «τώρα» και «μετά». Με ποιον τρόπο διαχειρίζεσαι αυτό το χάος;\nΜε το να κρατάς το μυαλό σου ανοιχτό, να είσαι παρατηρητικός και να μη νιώθεις φόβο.\nΜπαίνουμε σε μια υποτιθέμενη χρονομηχανή και πάμε για 5 ώρες vinyl digging. Σε ποια πόλη, ποιανού έτους θέλεις να κατέβουμε και γιατί;\nΣε αρκετές πολιτείες της Αμερικής των αρχών των 90s. Πολλοί και απίστευτα φτηνοί δίσκοι θαμμένοι σε αποθήκες. Τώρα με το internet το παιχνίδι έχει πλέον τελειώσει.\nΌταν μια μουσική κατάσταση αρχίσει να γίνεται hype, ξεκινάει τότε και η αντίστροφη μέτρηση για την πτώση της;\nΤις περισσότερες φορές ισχύει. Γι’αυτό είναι καλύτερα να ακολουθεί κανείς τη δική του πορεία ανεπηρέαστος από τάσεις.\nΚάποια free press δείχνουν έντονη συμπάθεια στο έργο σου. Αν πάρουμε σαν παράμετρο ότι αυτά τα free press είναι η συνέχιση του lifestyle που λανσαρίστηκε στα 90’s παράγοντας τάσεις, σεξισμό και πολλές φορές μαζικές απόψεις, πόσο πιστεύεις σε τιμά κάτι τέτοιο;\nΔιαφωνώ σε αρκετά πράγματα με κάποια από τα έντυπα που με έχουν φιλοξενήσει κατά καιρούς, αλλά αυτό είναι το παιχνίδι. Εκείνοι γεμίζουν τις σελίδες τους, εγώ κερδίζω μερικούς ακροατές παραπάνω. Επίσης πλέον δεν είμαι ανεξάρτητος, είμαι μέρος ενός label το οποίο επενδύει με διάφορους τρόπους σε μένα και θέλω να το βοηθήσω όσο μπορώ.\nΣε μια συνέντευξή σου είχες πει «Παλιά το ράδιο ήταν μια δίοδος για να ανακαλύψεις καινούργια μουσική. Πλέον, με το Ιnternet δεν το χρειάζεσαι, τουλάχιστον γι’ αυτόν το σκοπό.» Τις προάλλες ακούσαμε ένα mixtape που επιμελήθηκες και έπαιξε στον En Lefko. Για ποιον σκοπό το έκανες;\nΓιατί, και πάλι, ο Εν Λευκώ με έχει υποστηρίξει σε πολλές φάσεις από την αρχή. Αυτή τη στιγμή είναι σχεδόν ο μοναδικός σταθμός στα FM ο οποίος αξίζει τον κόπο. Πλέον έχω εβδομαδιαίο mixtape εκεί , κάθε Κυριακή, 1-2 το βράδυ.\nΚάποιοι ισχυρίζονται πως οι ορχηστρικές μουσικές ενώνουν διαφορετικές τάξεις ανθρώπων γιατί δεν παίρνουν σαφή θέση με λόγια, ώστε να γίνουν αντιπαθητικές σε κάποιον. Είναι για σένα η αποφυγή στίχων φόβος της έκθεσης;\nΌχι απαραίτητα. Δεν μου αρέσει η έκθεση βέβαια, αλλά δεν είναι αυτός ο λόγος. Ποτέ δεν ήμουν καλός στο να γράφω στίχους.\nΑν το track «Terrestrial Tapestries» ήταν παράγραφος σε κάποιο βιβλίο, τι βιβλίο θα ήταν και τι θα έλεγε η παράγραφος;\nΔεν το έχω σκεφτεί, αλλά θα με ενδιέφερε πολύ η δική σας απάντηση σε αυτό.\nTο να δημιουργείς μουσική, είναι ανάγκη ή συνήθεια και πως το διαχωρίζεις;\nΣίγουρα ανάγκη. Αν βρεθώ μακριά από υπολογιστή για αρκετές μέρες αρχίζω να γίνομαι ανήσυχος, μου λείπει. Είναι πολύ σημαντικό να γίνεται συστηματικά πάντως αυτό, φροντίζω να δουλεύω πάνω από 6 ώρες τη μέρα, μόνο για παραγωγή. Εάν δεν έχω έμπνευση, θα ψάξω για samples η θα αρχειοθετήσω τα ήδη υπάρχοντα. Σημασία έχει να υπάρχει καθημερινή τριβή.\nΠοιος δίσκος βρίσκεται κάτω από το μαξιλάρι σου αυτόν τον καιρό;\nΤο καινούριο του Mike Cooper, ψυχεδελική exotica. Kαι τα τελευταία Muslimgauze.\nThis entry was posted on Τρίτη, 2 Απρίλιος, 2013 by judas mohawk in Innerviews,Music and tagged fantastikoi hxoi, φανταστικοί ήχοι.